
PREDGOVOR. 

Naš  epski  raspored  kosovskih  narodnih  pjesama, 
štampan  prvi  put  po  pokušaju  pokojnog  barona  A.  d' 
Avrila  godine  1871  u  Biogradu,  a  po  tom  latinicom  godine 
1872  u  Zagrebu  imao  je  osobitu  sreću  u  izdanjima. 

Godine  1876  štampano  je  u  Biogradu  ćirilicom  treće 
popravljeno  izdanje  s  uznesenom  pjesmom  o  Majci  Jugo- 
vića.  Godinu  po  tom  izda  L.  Hartman  novo  izdanje  latini- 
com, po  svome  drugom  izdanju,  bez  Majke  Jugovića, 
koja  je  poznije  unesena  u  treće  biogradsko  izdanje  od 
1876.  To  treće  zagrebačko  izdanje  u  stvari 
je,  po  opštem  brojanju  četvrto.  Po  tome  je  računato  i  obi- 
lježeno peto  biogradsko  izdanje  od  godine  1882  i 
šesto  s  ilustracijama  V.  Titelbaha  od 
godine  1883.  I  tako  je  do  1906  svega  štampano  četiri 
izdanja  ćirilicom,  a  u  Zagrebu  svega  pet  izdanja  latinicom 
od  1872  do  1901  godine.  Povodom  desetog  izdanja  lati- 
nicom, za  koje  nas  zamoli  gosp.  Stj.  Kugli  iz  Zagreba, 
vidjesmo  da  se  tamo  knjižica  sa  tri  slike  (cara  Lazara, 
sultana  Murata,  Miloša  Obilića)  štampala  posljednji  put  u 
šestom  (t.  j.  devetom  opštega  broja)  izdanju  godine  1901. 

Ovo  novo  deseto  izdanje  bi  uzrok  te  se  vratismo  još 
jedanput  na  ovaj  mio  predmet  naše  mladosti.  Očevidno  je 
da  je  epski  raspored,  srpski  štampan  prvi  put  1871,  našao 
odziva  u  svemu  narodu  i  izazvao  ne  neznatan  rad  u  knji- 
ževnosti o  prijedmetu  toliko  milom  narodu.  Pošto  je  ne- 
sumnjivo da  kritika  utiče  na  književnost,  i  mi  ćemo  od  nje 
početi  ove  naše  bilješke. 


Godine  iv77,  kad  je  na  Balkanima  opet  grmio  boi 
među  Kistom  i  polumjesecem,  izatlu  u  izdanjima  Jugosla- 
venske Akademije  u  Zagrebu  knjiga  »Narodne  pjesme  o 
boju  na  Kosovu  godine  1389.  Sastavio  u  cjelinu  Armin 
Pavić.  Troskom  Jugoslavenske  Akademije  znanosti  i  um- 
jetnosti. [J  Zagrebu.  1877.«  Glavna  misao,  koju  je  gosp. 
A.  Pavić  u  toj  knjizi  razvijao  bila  je:  da  je  o  kosovskom 
boju  nekada  bio  sklopljen  narodni  potpun  ep,  i  da  su  od 
toga  epa  samo  odlomci,  sve  pjesme  i  predanja  o  kosov- 
skom boju,  pobilježena  od  XV  vijeka  u  napredak.  Posto  je 
u  bilješkama  XVII  i  XVIII  vijeka  bilo  i  nešto  zapisa  iz 
Dalmacije,  na  svaki  način  nepotpuno  ili  nekritički  pohva- 
tanih ili  zapisanih,  gosp.  A.  Pavić  se  starao  da  tijem  zapi- 
sima izvojuje  sto  vidnije  mjesto. 

Na  knjigu  gosp.  A.  Pavića  mi  smo  odgovorili  kritič- 
kom studijom  »Srpske  narodne  pesme  o  boju  na  Kosovu« 
štampanom  1872  u  drugoj  knjizi  »Godišnjice  Nikole  Cu- 
rica (str.  97 — 177).«  Ista  je  studija  u  nekoliko  skraćena 
izašla  u  slobodnom  njemačkom  prijevodu  gosp.  V.  Jagića 
u  Areni vu  f ii r  slavisehe  Philologie  III,  413 — 462.  Naše  je 
gledište  bilo  sa  svim  protivno  gosp.  A.  Paviću.  Mi  smo  u 
pomenutoi  studiji  tvrdili  da  epa  narodnoga  koji  je  gosp. 
A.  Pavić  zamišljao  niti  je  bilo,  niti  je  biti  moglo;  da  je  boj 
na  Kosovu,  kao  znatan  dogodaj  opjevan  mnoštvom  po- 
sebnih narodnih  pjesama  o  pojedinim  junacima  ili  o  poje- 
dinim momentima  događaja;  da  se  te  pjesme  samo  vezuju 
u  jedan  krug  jedinstvom  prijedmeta  i  izvjesnim  narodno- 
političnim  pogledom  na  taj  veliki  događaj  i  na  njegove 
posljedice;  da  se  tečajem  vijekova  taj  krug  i  mijenjao. 
Drugojačije  se  shvatao  i  primao  taj  krug  narodnih  pjesa- 
ma u  početku  XVI,  a  drugojačije  u  početku  XVIII,  i  dru- 
gojačije u  početku  XIX  vijeka. 

Desetak  godina  kasnije,  prilikom  slavljenja  pete  sto- 
godišnjice kosovskoga  boja,  vratio  se  na  isti  prijedmet 
akademik  dr.  T.  Maretić  u  raspravi  Kosovski  juna- 
ci i  događaji  u  narodnoj  epici.  Rasprava  se 
ta  čitala  15 — 27  juna  1889  u  svečanoj  sjednici  Jugosla- 
venske Akademije  držanoj  za  uspomenu  kosovskog  Vi- 


dova  Dana.  Na  istoj  svečanoj  sjednici  čitana  je  i  rasprava 
dra.  Fr.  Račkog  Boj  na  Kosovu.  Uzroci  i  pos- 
ljedice, i  štampana  je  pred  raspravom  Maretićevom  u 
istoj  knjizi  Rada  Jugoslav.  Akademije  XCVII  za  1889  go- 
dinu. Cijelu  tu  knjigu  Rada  Akademija  je  posvetila  uspo- 
meni kosovskoga  boja.  Usvojivši  potpuno  naše  gledište  o 
zasebnim  pjesmama  dr.  T.  Maretić  je  i  prekinuo  ovaj 
kritični  spor,  pošto  ne  znamo  da  li  sad  iko  misli  da  je  o 
kosovskom  boju  bilo  cjelokupnog  narodnog  epa.  Može  se, 
dakle,  danas  uzeti  kao  opšte  primljeno  mišljenje  da  o  ko- 
sovskom boju  nikada  nije  bilo  što  drugo  osim  većeg  ili 
manjeg  kruga  narodnih  zasebnih  pjesama. 

Svi  podatci  o  ovome  kritičnom  sporu  i  o  književnosti 
ovoga  prijedmeta  pokupljeni  su  i  marljivo  i  potpuno  u 
knjizi  gosp.  Sr.  J.  Stojkovića  »Kosovska  epopeja.  Pregled 
pokušaja  na  sastav  narodnoga  epa  o  boju  o  Kosovu. 
Beograd  1901.«  i  u  drugoj  »Kosovo.  Narodne  pesme  o 
boju  na  Kosovu.  Za  narod  i  školu  priredio  Tih.  Ostojić.  U 
Novom  Sadu.  Izdanje  Matice  Srpske,  1901.«  U  ovoj  su 
pošljednoj  knjizi  marljivo  pokupljene  i  sve  ostale  bilješke 
koje  se  tiču  toga  prijedmeta. 


Sama  ideja  o  sastavljanju  narodnih  pjesama  i  pre- 
danja  u  jednostavan  sklop  ima  već  dužu  historiju.  Ona  je 
isticala  iz  historičke  potrebe  da  se  ispriča  taj  događaj,  i 
prema  ukusu  lica  ili  vremena,  narodna  su  predanja,  sva- 
kome na  ruci,  u  toliko  više  služila  kao  izvor  u  koliko  je 
manje  bilo  na  ruci  pravih  historijskih  izvora. 

Kosovski  boj  sam  po  sebi  ne  zauzima  u  historiji 
srpskih  zemalja  onoliko  mjesto  koliki  mu  je  zvuk.  A  zvuk 
je  taj  odmah  od  prvoga  dana  postao  tako  veliki  i  načinio 
se  zametkom  budućega  poetskoga  stvaranja  vanredinim 
događajem  što  su  u  tom  boju  poginula  oba  cara  i  što  je 
sultana  Murata  ubio  srpski  vitez  Miloš  Obilić.  Čim  je  do- 
gađaj malo  ustupio  u  prošlost,  njega  je  obuhvatila  poezija 
Već  XV  vijeka,  a  može  biti  i  ranije,  postale  su  pjesme  u 


kojima  se  pjevalo  čudno  djelo  Miloševo.  Odmah  se  po- 
čelo pjevati  da  ie  pobuda  toga  djela  u  tome  sto  je  Miloš 
(,d  neki  ome  gospodaru  opadnut  Omiljeni  naučnik 

s  dvora  despota  Stefana  Konstantin  Filosof  u  biografiji 
despotovoj,  pisanoj  1431  —  dakle  samo  42  godine  po- 
slije  boja  kosovskoga  —  u  položaju  da  dobro  bude  izvi- 
ješten, ovako  piše  o  kosovskom  boju. 

»Usta,  na  ime,  knez  Lazar,  i  pode  na  Turke.  Boj 
se  dogodi  na  mjestu  koje  se  zove  Kosovo,  i  bi  ovako. 
Vojni  ljndi  su  nastupali  jedan  protiv  drugoga  sa  svojim 
zastavama.  A  bješe  neki  veoma  odličan  plemić  (Miloš), 
kojega  su  zavidljivci  bili  opali  gospodaru  kao  da  će  ne- 
vjeru učiniti.  I  on,  da  bi  posvjedočio  i  vjernost  i  junaš- 
tvo, izbere  zgodno  vrijeme  i  zaleti  se  na  samoga  velikog 
načelnika  (turskoga),  načinivši  se  kao  da  je  bjegunac. 
Put  mu  se  otvori  kad  je  bio  blizu,  zaleti  se  i  satjera 
mač  u  toga  samog  oholog  i  strašnog  samodršca  (sulta- 
na). Tu  i  on  sam  padne  od  Turaka.  I  u  prvi  mah  pokažu 
se  jači  oni  što  su  bili  s  Lazarem,  i  pobjeda  se  privi  na 
njihovu  stranu.  Ali  ne  bješe  to  vrijeme  izbavljenja.  S 
toga  u  tom  istom  boju  odoli  na  posljetku  sin  ubijenoga 
dara  jer  Bog  tako  popustio,  te  da  se  i  onaj  velikan 
(knez  Lazar)  i  oni  što  su  s  njim  bili  uvjenčaju  vijen- 
cem mučničkim.  I  šta  je  pilo  potom?  Blaženi  se  okonča 
sječenjem  glave,  a  njegovi  mili  drugovi  primiše  smrt 
istim  načinom  prije  njega,  moleći  mu  se  što  su  mogli 
ljepše,  da  oni  svrše  prije  njega,  te  da  njegovu  smrt  oči- 
ma ne  gledaju.«  Izdanje  V.  Jagića  u  Glasniku  XLII, 
261. 

Ta  srpska  priča,  stavljena  na  hartiju  oko  1431  godine 
i  autentična  koliko  god  može  biti,  zametak  je  i  jezgro 
cijele  kosovske  epopeje.  U  njoj  su  i  sve  glavne  pobude 
njezine.  Znatno  je  da  u  njoj  nema  spomena  o  Vuka  Bran- 
kovića  izdaji.  Ako  bi  se  reklo  da  je  to  zato  što  je  tada  u 
Srbiji  vladao  Vukov  sin  Đurad,  odgovoriti  bi  se  moglo  da 
se  kosovski  boj  pjevao  još  onda  po  svjema  srpskim  zem- 
liama,  a  Vuk  nad  svjema  vladao  nije.  Osim  toga,  tako  pri- 
ča i  vizantijski  historik  Jovan  Duka,  koji  je  pisao  posliie 


1463.,  a  tako  i  Dubrovčanin  Crijević  (Cerva,  Tubero  1455 
— 1527)  po  izvorima  iz  naroda  koji  su  u  njegovo  vrijeme 
bili  na  razpoloženju.l)  Srpski  pisac  sa  samog  kraja  XV 
vijeka,  kojega  su  Turci  pri  uzeću  Novoga  Brda  (1454) 
kao  mladića  zarobili  i  u  janjičare  odveli,  priča  u  glav- 
nome ovako  isto,  samo  dodaje  da  se  na  Kosovu  s  kne- 
zom Lazarom  nijesu  borili  svi  pod  jednako,  nego  da 
su  neki  »gledali  kroz  prste«,  te  da  je  »zbog  te  nevjere, 
zavisti  i  nesloge  nevaljalih  i  nevjernih  ljudi«  bila  izgub- 
ljena kosovska  bitka.  Ali  ni  M.  Konstantinović,  koji  je 
ovo  stavljao  na  hartiju  negdje  oko  1499,  ne  pominje  Vuka 
Brankovića  kao  izdajnika,  a  o  njemu  govori  odmah  za 
tim,  bez  ikakva  znaka  sumnje.2) 

Nije  mogućno  danas  prokopati  kakvim  je  načinom  i 
kako  uz  kosovsku  epopeju  prirasla  misao  o  izdaji  Vuka 
Brankovića  na  Kosovu.  Ako  je  ta  misao  prionula  uz  epo- 
peju istom  XVI  vijeka,  u  koje  se  vrijeme  hvataju  njeni 
spomeni  u  izvorima,  zanimljivo  bi  pitanje  iskrslo  otkuda, 
baš  u  XVI  vijeku,  tako  pozno,  da  se  istakne  to  ime  a  ni- 
koje drugo.  Izlazilo  bi  da  su  svakojako  neki  uzroci  još  u 
XV  vijeku  uvrzli  ime  Brankovića  kao  izdajnika  u  tu  pri- 
ču. Mi  smo  nekada  pomišljali  na  dinastičku  borbu  među 
Brankovićima  i  Lazarevićima  na  kraju  XIV  i  u  početku 
XV  vijeka  (do  1413).  Nu  ni  tome  nema  ni  traga  ni  potvrda 
u  pisanim  izvorima. 

Dovoljno  da  XVI  vijek  unosi  u  kosovsku  epopeju  i 
taj  elemenat.  Italijanski  prevodnik  Duke,  za  kojega  se  ne 
zna  kada  je  radio  svoj  prijevod,  ali  koji  ne  može  biti  sta- 
riji od  XV  vijeka,  ne  prevodi  o  boju  kosovskom  Dukinih 
riječi,  nego  izlaže  kosovsku  priču  na  talijanskom  sasvim 
drugačije  nego  Duka  na  grčkom.  Rački  pominje  da  se 
italijanski  prijevod  Duke  može  staviti  na  kraj  XV  ili  u  po- 
četak XVI  vijeka,  i  da  ga  je  radio  kakav  Dubrovčanin  ili 
Dalmatinac.  On  već  zna  za  izdajnika;  naziva  ga  Dragosavo 

3)  I  dr.  Fr.  Rački,  Rad  XCVII,  42. 

1)  Godišnjica  Nikole  Čupića  II,  137. 

2)  Glasnik  XVIII  77—79. 


Probiscio  (Dragoslav  Probić  ili  Probiš),  i  govori  da  se 
od  svoga  gospodara  kneza  Lazara  odmetnuo  i  oružje 
okrenuo   protiv    svoje   braće   hrišćana.4)  Od   XVI   vijeka 

u  napredak  razvio  se  kosovski  ep  s  tiieni  umetkom  o 
izdaji.  I/daia  je,  na  posljetku,  konačno  prionula  uz  ime 
Vuka  Brankovića  ne  znamo  po  kakvim  uzrocima.  I 
pošto  ie  izdaii  povod  bio  u  surevniivosti  koju  ovlašno 
napominje  i  najstarija  priča  Konstantina  Filosofa,  XVI 
ie  vijek,  kao  nov  dodatak,  utvrdio  tu  surcvniivost  me- 
du Vukom  Brankovićem  i  Milošem  Obilićem.  Posljed- 
nji prirastak  kosovskom  epu  biće  onaj  o  uzroku  te  surev- 
niivosti u  razmirici  dviju  kćeri  Lazarevih,  Vukovice  i 
Miloševice.  Tako  su  se  do  kraja  XVI  vijeka  razvili  svi 
elementi  kosovske  epopeje,  i  to  lagano,  i  malo  po  malo. 
Posto  pričanje  M.  Orbinija,  izdano  na  svijet  1601  godine 
zakoraču je  u  XVI  vijek  s  punim  oblikom  kosovske  epo- 
peje, i  pošto  je  izvjesno  po  gore  pomenutim  pisanim  spo- 
menima da  je  ista  epopeja  u  XV  vijeku  bila  uža,  drugoja- 
čija  i  manje  sređena,  mogli  bismo  s  dosta  sigurnosti  tvr- 
diti da  je  glavna,  najšira  i  najrazgranatija  priča  o  boju  ko- 
sovskom, sa  svima  svojim  epizodama  i  pojedinim  pjes- 
ni am,  djelo  XVI  vijeka.  Poznije  se  kroz  XVII  i  XVIII  vi- 
jek čuva,  dalje  prepijeva,  i  po  malo  krši  i  lomi  taj  poet- 
sko-historijski  krug  kosovskih  narodnih  pjesama. 

Nacrt  XVI  vijeka  o  kome  govorimo  u  glavnome  je 
isti  nacrt  koji  se  vidi  u  Tronošca.  Tronoški  ljetopis  ili 
historija  u  svome  sadašnjem  sastavu  neće  biti  stariji  od 
prve  polovine  XVIII  vijeka.  Kao  što  su  u  XVI  vijeku  Dub- 
rovčani i  Dalmatinci,  historici  i  pjesnici,  prihvatili  kosov- 
ske pjesme,  poznate  im  od  okolnoga  naroda  i  od  njihovih 
putnika  trgovaca  s  Balkanskoga  Poluostrva,  tako  je  po- 
četak XVIII  vijeka  otvorio  istu  taku  struiu  u  sjeveroistoč- 
nih Srba,  nešto  seobom  srpskoga  naroda  preko  Save  i  Du- 
nava, nešto  velikim  ratovima  toga  vremena,  koii  su  spo- 
men stare  države  oživljavali,  i  buđenjem  književnosti, 
koje  se  istim  velikim  kretanjem  otpočinjalo. 

4)  Corpus  script.  byz.  Ducas,  Bonnae  1824,  str.  354. 


Nacrt  kosovske  priče  kako  ga  je  1601  zabilježio 
Mavro  Orbini  izrađuje  na  istoj  osnovici,  ali  s  više  narod- 
nih onovremenih  umetaka  naš  ljetopisac  Tronošac.  Po- 
stanje toga  ljetopisca  još  jednako  je  mutno  i  nerazjašnje- 
no. Očevidna  je  izvjesna  veza  medu  Mavro-Orbinijem  i 
Tronošcem.  U  Tronošcu  se,  zaista,  na  dva  tri  mjesta  po- 
minje  Mavro-Orbini,  i  jasno  je  da  se  njime  služio  sastav- 
ljač toga  ljetopisa.  To  se  moglo  izvršiti  i  sredstvom  rus- 
kog prijevoda  Mavro-Orbinija,  koji  je  štampan  u  Petro- 
gradu  još  1722  godine.  Arhimandrit  je  I.  Ruvarac  još  1868 
zabilježio  kako  je  »Tronošac  jako  interpoliran,  te  s  toga 
je  za  historijsko  ispitivanje  prijeka  potreba  da  se  stariji 
od  Brankovića  i  slavenoruskog  Mavro-Orbina  prijepis 
toga  rodoslova  na  svijet  izda.«5) 

Lj.  Kovačević  opet  označava  kao  izvod  iz  Branko- 
vića onaj  Rodoslov  koji  je  P.  S.  Srećković  štampao  u 
Glasniku  XXI.  On  se  vezuje  za  1764  godinu.6) 

Drugi  samostalan  nacrt  kosovske  epopeje  u  priči  pri- 
pada, tako  reći,  istome  vremenu.  To  su  poznata  narodna 
predanja  o  boju  kosovskom,  probilježena  prve  pole  XVIII 
vijeka,  koja  smo  objavili  u  Starinama  X,  str.  177  i  t.  d.7) 
U  njima  je  sadržaj  raznih  pjesama  o  kosovskom  boju 
izložen  pričom  u  prozi  s  mnogim  u  priču  unesenim 
jifaSrodnftn  stihovftna.  I  u  jednom,  u  Tronoščevom,9) 
i  u  ovom  drugom  pripovijedanju  Kosovskog  boja  vi- 
dimo opet  u  glavnome  onaj  oblik  kosovske  priče  koji 
nam  se  javio  prvi  put  kroz  historiju  Mavra  Orbinija.  Mo- 
gućno da  je  ta  historija  daia  osnovni  crven  konac  toj  priči 
oko  kojega  su  poslije  nizani  sadržaji  pojedinih  narodnih 
pjesama  u  obliku  onoga  vremena  kada  su  ovi  srpski  sa- 


5)  Matica  za  1868  god.  str.  481. 

6)  Lj.  Kovačević,  Vuk  Branković  (Godišnjica  X). 
Beograd  1888,  srp.  75. 

7)  K  rukopisima  u  Starinama  pobrojenim  treba  do- 
dati još  jedan  objavljen  od  g.  Jov.  H.  Vasiljevića  u  Godiš- 
njici XV,  str.  128  i  t.  d. 


Stavi  na  hartiju  stavljani.  Tako  mi  s  tijem  potpuno  ulazimo 
u  XVII]    vijek. 

Od  guslara  koji  su  od  XIV  vijeka  u  svojim  rapsodi- 
jama obdjelavali  kosovsku  priču  kako  su  znali,  gore  po- 
menutim  polu-učenim  bilježenjem  prihvata  i  medu  Sr- 
bima pravoslavnim  pero  i  hartija  taj  mio  predmet  narod- 
noga smisljanja.  Pokraj  pričanja,  koje  se  i  dalje  nastavilo, 
od  XVIII  vijeka  prijepisi  počinju  da  šire  i  hrane  sastav 
kosovske  priče  onako  kako  je  tada  na  hartiju  stavljena. 
Iz  kakvih  se  sastojaka  i  gdje  sastavila  ta  polu  historijska 
a  polu  narodna  priča  ne  da  se  prokopati.  Pojedinosti  upu- 
ćuju na  krajeve  pod  uticajem  nove  prosvjete  na  lijevoj 
strani  Save  i  Dunava  i  na  dalmatinsko  primorje,  gdje  se 
kosovska  legenda  počela  njegovati  perom  još  od  XV  i 
XVI    vijeka.10) 


U  gore  navedenom  pokazani  su  uzroci  iz  kojih,  po  na- 
šem mišljenju,  počinju  u  toku  XVIII  vijeka  dvije  razli- 
čite struje  u  samom  narodnom  pjevanju,  jedna  književna, 
a  druga  struja  starinskoga  usmenog  predanja. 

Posvjedočeno  je  u  XIX  vijeku  mnogim  primjerima  da 
knjiga  i  gusle  nikada  nijesu  bile  potpuno  odvojene.  Kad 
je  to  slučaj  za  starija  vremena,  gdje  je  literatura  već  i 
jezikom  bila  od  naroda  većma  odvojena,  u  toliko  je  prije 
za  vjerovanje  u  poznijim  vremenima  u  kojima  narodni  je- 
zik silno  prodire  u  književnost  i  osvaja  je.  Zajedno  s  je- 


9)  S  Tronošcem  treba  vezati  drugo  njegovo  izdanje 
u  Glasniku  XXXV.  od  M.  S.  Milojevića  po  nekom  prije- 
pisu iz  stare  Srbije. 

10)  Kakav  je  oblik  imala  u  kom  vijeku  kosovskia 
priča,  kako  se  mijenjala  i  širila  sve  većma  u  legendu 
udaljujući  se  od  historije  u  toku  vremena  sve  više,  lijepo 
se  vidi  iz  razprave  Lj.  Kovačevioa  Vuk  Branković  (1372 
—1898.)  Iz  Godišnjice  X.  Beograd  1888.  str.  38.  i  d.  Izvori 
su  raspoređeni  po  vijekovima  iz  kojih  su. 

zikom  guslarske  su  pjesme  od  toga  vremena  uticale  na 
pisane  priče  o  kosovskom  boju,  ali  se  činilo  i  obratno.  I 

pisane  su  priče  o  kosovskom  boju  očevidno  uticale  na 
guslarske  pjesme.  Pored  ove  nove  struje,  koju  nam  do- 
nosi XVIII  vijek,  imamo  mi  još  da  od  kraja  toga  vijeka 
dvojimo  starinske  prave  narodne  rapsodije  o  kosovskom 
boju  i  o  njegovim  pojedinostima  od  L  a  z  a  r  i  c  e,  poku- 
šaja pjevana  kosovskog  boja  i  Lazareve  tragedije  zaseb- 
nom i  jednostavnom  narodnom  pjesmom. 

Kiasični  svjedok  za  ove  stvari  Vuk  St.  Karadžić  sa- 
čuvao je  za  ovu  pjesmu  o  Lazarevoj  pogibiji  na  Kosovu 
ime  Lazarica.  On  pod  tom    riječju  u    Rječniku    (izdanje 
1818)  bilježi  da  imenom  Lazarica  »slijepci  zovu  onu  v  e- 
»liku  p  je  srnu  od  kneza  Lazara  i  od  Kosov- 
»s kog  boja.  Lazarica  se  počinje:  Car  Murate  u   Ko- 
sovu pade,  Kako  pade,  sitnu  knjigu  piše,  Te  je  šalje  ka 
»Kruševcu   gradu.   A   sve   su   ostale  kosovske   pjesme 
»komadi  od  Lazarice.«  Šteta  što  Vuk  o  ovome  prijedmetu 
nije  pisao  i  poslije  1818  godine.  Jer  u  predgovoru  o  pjes- 
mama iz  1833  nema  više  pomena  o  Lazarici,  niti  se,  po 
tom,  gdje  nalazi  ta  Lazarica  u  novim  i  konačnim  izda- 
njima narodnih  pjesama.  Ona  pak  ista  pjesma    kojoj    je 
gore  početak  naznačen,  smještena  je  u  drugoj  knjizi  iz- 
danja od  1845  ne  kao  početak  ili  odlomak  Lazarice  nego 
pod  značajnim   natpisom   »Komadi   od   različnih  kosov- 
skijeh  pjesama,«  i  ona  je  u  tijem  komadima   samo    prvi 
komad.  U  izvještaju  o  kazivačima  pjesama,  koji  je  Vuk 
napisao  1833,  bilježi  se  da  je  te  komade  od  različnih  ko- 
sovskih pjesama  on  slušao  od  svojega  oca  u  Karlov- 
cima 1815  godine.  Tu  Vuk  za  oca  napominje  kako  je  »kao 
»pobožan  i  zbiljski  čovjek  vrlo  malo  mario  za   pjesme, 
»nego  samo  koliko  ih  je,  gotovo  nehotice,  upamtio    od 
»svoga   oca    Joksima  i  brata   Tome,    koji    su  ne    samo 
»mnoštvo  pjesama  znali  i  rado  ih  pjevali  i  kazivali,  nego 
»s  u  i  s  a  m  i    pjesme    s  p  j  e  v  a  v  a  1  i.«    Tim  ljudima, 
naraštaju  XVIII  vijeka,  pripadaju  pjesme  o  kojima  se  Vuk 
1818  izjasnio   da  su  odlomci  Lazarice,  a  1845,  u  po- 
sljednjem izdanju  narodnih  pjesama  u  Beču  (te  godine  je 

štampana  druga  knjiga)  Vuk  Lazaricu  više  i  ne  spominje, 

već  namjesto  nje  »komade  različnijeh  kosovskih  pje- 
sama.« S  toga  mislimo  da  ne  ćemo  omaSiti,  ako  rečemo: 
da  misao  o  Lazarici  pripada  prvoj  fazi  Vukovih  još  ne- 
zrelih studija  o  narodnim  pjesmama,  i  da  je  ona  poznije 
otpala.  Nije  nimalo  nemogućno,  da  je  ta  Lazarica  prvoga 
Vukova  vremena  prost  prijepjev  gore  pomenute  knji- 
ževne Lazarice  prve  polovine  XVIII  vijeka.  U  posmrtnim 
hartijama  Vukovim  nasla  se  u  neu  potrebi  jenoj  gradi  na- 
rodnih pjesama  i  jedna  pjesma  o  kosovskom  boju,  koju  je 
Vuk  dobio  još  1825  godine,  u  kojoj  je  preko  2000  stihova, 
ali  koju  Vuk  nije  udostojio  časti  da  je  unese  u  svoja  kla- 
sična izdanja.  10)  G.  Ljub.  Stojanović  me  izvijesti  da  je 
u  toj  pjesmi  stihovima  ispjevana  malo  prije  pomenuta 
priča  o  boju  na  Kosovu  i  da  ju  je  Vuku  poslao  Papić  iz 
£ida.  Iz  tog  se  vidi  kako  Vuk  ni  onu  priču,  ni  pjesme  iz 
nje  izvedene  nije  smatrao  za  narodne  umotvorine.  Sudu 
tome,  danas  naročito,  pogovora  nema. 

Ne  marimo  da  se  gubimo  u  nagađanjima  i  u  pretpo- 
stavkama, ali  bismo  rekli  da  je  iz  svega  gore  navedenoga 
očevidno,  kako  je  isprva  i  Vuk  mislio  da  ima  i  Laza- 
rica, jednostavna  narodna  epska  pjesma  o  boju  na  Ko- 
sovu, ali  da  se  poznije  i  on  zaustavio  na  mišljenju  da  o 
kosovskom  boju  ima  u  narodu  samo  različitih  pjesama. 
Mogućno  je,  da  je  Vuk  na  posljetku,  zrelije  i  dublje  sudeći 
o  Lazarici  XVIII  vijeka,  došao  o  njoj  do  onakog  mišljenja 
kakvo  mi  danas  imamo  o  pjesmi  Ilije  Divjanovića  o  ko- 
sovskom boju,  koja  je  svijetu  saopštena  u  drugoj  knjizi 
zbornka  B.  Petranovića  (Beograd,  1867  godine). 


Među  tim  došlo  je  s  osvitkom  XIX  vijeka  epsko  ras- 
poređivanje i  sklapanje  kosovskih  pjesama  i  opet  perom, 
čim  se  književnost  u  narodu  probudila. 

Knjižica  jedna  ostala  je  u  tom  pogledu  neopažena. 

11)  V.  St.  Karadžića  Srpske  Narodne  Pjesme.  VI. 
Državno  izdanje.  Beograd  I899,str.  X. 

ma  da  je  štampana  prije  nego  što  se    počelo   izdavanje 
narodnih  pjesama.  Ona  se  poslije  mnogo  puta  preštampa 
vala. 

To  je  knjižica  zemunskog  knjigovesca  i  knjižara  Ga- 
vrila Kovačevića,  spjevana  i  štampana  1805  godine.  12) 

Ma  da  je  knjiga  štampana  slovima  slovenskim,  u  njoj 
je  jezik  prilično  čist,  razmjer  nešto  narodni  sa  slikovima, 
s  gomilom  upletenih  pravih  narodnih  stihova,  nešto  pak 
kraći  od  narodnoga,  po  načinu  J.  Rajićeva  »Boj  zmaja 
s  orlovi.« 

U  pjesmi  toj  O.  Kovačević  se,  očevidno,  drži  i  gore 
pomenute  rukopisne  priče  o  kosovskom  boju,  i  Rajićeve 
historije,  i  narodnih  pjesama.  Iz  svega  toga  i  on  je,  bez 
sumnje  ponesen  strujom  onovremenog  buđenja  naroda 
srpskog,  sklapao  jednostavnu  pjesmu  koliko  je  mogao  i 
umio.  Pjesma  mu  se  dijeli  na  dva  odsjeka.  U  prvom  pjeva 
povod  i  namjeru,  a  u  drugom  vojenu  spremu,  uređenje  boja 
i  boj  sam.  U  prvom  odsjeku  pod  natpisom  Povod  pjeva 
se  kako  je  knez  Lazar  upravu  u  Srbiji  uredio;  kako  su 
Turci  napredovali  i  Bugarsku  podčinili.  Tu  je  prvi  La- 
zarev  obranbeni  rat,  šiljanje  vojvode  Dimitrija  na  Pirot 
(Zarkivu  —  iz  Šeherkej,  po  čem  se  vidi  da  je  izvor  J.  Ra- 
jić).  Za  tim  se  opisuje  sukob  Vuka  Brankovića  s  begom 
Vitovićem  i  sukob  na  Pločniku.  U  drugom  odjeljku  toga 
prvoga  odsjeka  pod  natpisom  Namjera  opijeva  se  sa- 
bor kod  kneza  Lazara.  Tu  su  besjede:  kneza  Lazara, 
tasta  mu  Juga  Bogdanovića,  Vuka  Brankovića  i  Miloša 
Obilića.  Posljednja  je  najsilnija  i  najsimpatičnija,  veoma 


12)  Potpun  joj  je  natpis:  Cthxh  o  noBe^eHin  h 
eaMJepeHH  cep6cKaro  Be^iHKaro  KH>a3a  ^[a3apa  npoTHB 
TvpcKaro  oncraeHHJa  c  pa3HHMH  ero  Be^iMoacej  paaroBopv: 
h  o  H3o6paaKeHin  CTpanmaro  h  rpo3Haro  oHaro  Meac^v 
Cep6aMH  h  TvpKaMH  Ha  no.a>y  Kocobv  cpaaceHnja, 
c^iVHHBmarocja  bo  1389-  mc.  jictv  JyHna  15  ^He,  cao- 
oeeHH,  h  oa  nacTH  pas^je^eHH  raBpn^oM  KoBa^eBHfe, 
KHnroBJacueM  39mjhckhm  1805-ro  AeTa,  K04  k  ero  h 
npoAajvTca,  B  Ev^Hinje  rpa^je  1805.  Maja  8.-na  str.  112. 

ratoborna.  Miloš  pobraja  vojvode  koji  su  knezu  Lazaru 
pod  rukom  i  traži  rasplet.  Svi  ostali  prisutni  složnom  be- 
sjedom pristalu  uz  Miloševo  mišljenje,  i  knez  Lazar  u  ime 
pristanka  i  odlikovanja  pridijeva  Milošu  Obiliću  čelenku 
za  kalpak.  Iza  ovoga  odielka,  na  završetku  prvog  odsjeka, 
G.  Kovačević  pripovijeda  prozom  Lazarevo  ja- 
hanje s  Vukom  i  Milošem  i  poznati  sukob  medu  Miloše- 
vicom  i  Vukovicom. 

Za  tim  počinje  drugi  odsjek  o  vojnoj  spremi,  uredbi 
i  boju. 

U  tom  se  odsjeku  pobrajaju  vojvode  i  izdaju  naredbe 
za  bojnu  pripravu.  Tu  kneginja  Milica  pominje  glas  o 
izdaji  Miloševoj.  Tu  ulazi  poznata  narodna  pjesma  (s  pro- 
mjenama) o  Miličinom  traženju  da  joj  knez  ostavi  brata 
od  zakletve.  Tu  je  stavljena  druga  narodna  pjesma  o  ši 
ljanju  Milana  Toplice  u  tursku  vojsku  da  je  uhodi.  Tu  je, 
opet  po  narodnoj  pjesmi,  savjet  M.  Obilića  Milanu  Toplici 
da  kneza  i  vijeće  njegovo  ne  poplaši  pravim  kazivanjem 
o  sili  turskoj  nego  da  isto  ublaži.  I  dokle  M.  Obilić  tako 
pokazuje  staranje  o  knezu  i  o  vojsci  srpskoj,  Vuk  Bran- 
ković  tu  istu  priliku  upotrebljuje  da  Miloša  opadne  kod 
kneza  predstavljajući  kako  se  on  tobore  sa  M.  Toplicom 
ponaosob  dogovara  o  izdaji. 

Po  tom  dolazi  raspored  vojske  za  boj,  i  za  tim,  opet 
po  narodnoj  pjesmi,  kneževa  slava  i  zdravica.  Tu  je  po- 
znato izobličenje  Miloša  Obilića,  odlazak  njegov  i  nje- 
govih pobratima,  Miloša  i  Ivana,  u  tursku  vojsku.  S  osobi- 
tom se  pažnjom  pjeva,  kako  je  Miloš  rasporio  sultana 
Mu  rata  i  kako  se  poslije  borio  s  Turcima,  pa  kako  ga 
Turci  nikako  nijesu  mogli  uhvatiti,  dokle  im  se,  savladan 
umorom,  sam  nije  predao.  Na  svršetku  je  pogubljenje 
kneza  Lazara,  Miloša  Obilića  i  svih  ostalih,  a  knjižica  se 
svršava  plačem  kneginje  Milice. 

U  ovom  pokušaju  G.  Kovačevića  mi  vidimo  početak 
obrađivanja  i  kupljenja  kosovske  epopeje  koje  se  poslije 
obilato  nastavilo  u  XIX  vijeku.  Oslanjajući  se  u  nekoliko 
na  kosovsku  priču  iz  prve  polovine  XVIII  vijeka,  na  Ra- 

jićevu  historiju  i  na  žive  narodne  pjesme,  G.  Kovačević 
je  dao  pokušaj  epske  pjesme,  priličan  za  njegovo  vrijeme 

U  tom  je  desetak  dvadeset  godina  kasnije  Vukovo 
kupljenje  živih  narodnih  pjesama  otvorilo  pravi  put  i  k 
poznanju  njihova  autentičkog  teksta  i  k  potonjem  skla- 
panju kosovske  epopeje  iz  autentičnih  narodnih  stihija. 
2iva  upamćena  a  nezapisana  građa  kretala  je  ovaj  posao 
u  početku  XVIII  vijeka;  ista  ta  građa,  zapisana  i  pre- 
hrana perom  nenadmašnoga  znaoca,  izašla  je  pred  oči 
kritičkih  i  pjesničkih  posmatralaca  XIX  vijeka.  K  tome 
je  pozniie  pridošlo  i  objavljivanje  pjesama  narodnih,  za- 
pisanih u  primorju  u  toku  XVII  i  u  početku  XVIII  vijeka. 
Prijevodi  srpskih  narodnih  pjesama  na  strane  jezike  dali 
su  povoda  i  strancima  da  svoj  talenat  okušaju  na  ovom 
epskom  zadatku.  Ne  jednom  se  krug  kosovskih  pjesama 
učinio  kao  nedovršen  ep.  Mnogi  su  osjetili  želju  da  nađu 
ili  popune  ono  malo  što  tome  epu  nedostaje,  pa  da  ga  do- 
vrše. Na  posljetku  su  na  tome  ogledali  oštrinu  svoga  po- 
smatranja  i  kritici,  pa  su  pjesnici  kušali  sreću  za  njima. 

U  knjizi  g.  Sr.  J.  Stojkovića  »Kosovska  epopeja.  Pre- 
gled pokušaja  za  sastav  narodnog  epa  o  boju  na  Kosovu. 
Beograd  1901.«  pregledani  su  svi  ovi  pokušaji  XIX  vi- 
jeka, domaći  i  strani.  Oni  se  počinju  još  1847  Lazaricom 
Joksima  Novića.  Oni  bi  se  svi  mogli  podijeliti  na  prepi- 
jevanja,  gdje  su  se  pjesnici  kretali  s  odriješenim  rukama, 
i  na  epsko  raspoređivanje  narodnih  pjesama.  Tu  su  razni 
pisci  pokušavali  da  dovrše  ili  u  bolji  red  stave  djelo  na- 
rodno, tražeći  puta  i  načina  kojim  da  od  kosovskih  rap- 
sodija sastave  epsku  cjelinu. 


Najstariji  ovakav  pokušaj,  ne  po  prijevodima  nego 
po  origimalima  Vukova  izdanja  od  1833,  pripada  velikome 
poljskom  pjesniku  A.  Mickieviću. 

Godine  1840  i  1841  Mickjević  ]e  u  College  de  France 
u  Parizu  držao  znamenitu  seriju  lekcija  o  Slovenima,  koja 
je,  po  tom,  predana  javnosti  i  štampom  francuski  o  nje- 

mački.  13)  Kako  je  toga  vremena  Mickjević  bio  zanesen 
za  religioznim  misticizmom,  naročito  mu  je  godio  religi- 
ozni, sudbinski  osnov  kosovskih  pjesama.  Prva  Mickje- 
vićeva  lekcija,  u  kojoj  se  u  prozi  prevodi  cijela  pjesma  o 
ženidbi  kneza  Lazara,  držana  je  u  Parizu  7 — 19  februara 
1841 ;  druga,  u  kojoj  se  govori  o  epopeji  kosovskoj,  dr- 
žana je  14 — 26  februara  1841.  Tu  Mickjević  govori  o 
kosovskim  pjesmama  kao  o  rapsodijama,  razlažući,  da 
pra\og  epa  ne  samo  nije  bilo  u  Srba  nego  da  ga  nije  ni 
moglo  biti.  Ali  odmah  u  početku  lekcije  Mickjević  ističe 
misao  da  se  srpske  rapsodije  mogu  sklopiti  u  red  (mettre 
en  ordre).  Ako  bi  se  to  htjelo,  govori  A.  Mickjević,  valjalo 
bi  početi  legendom  o  zidanju  Ravanice,  i  izlaže  je  cijelu. 
Poslije  toga  Mickjević  meće  pjesmu  o  dolasku  Muratovu 
na  Kosovo  i  o  Muratovu  pismu  knezu  Lazaru  o  dijeljenju 
zemlje.  Za  tim  je  knez  Lazarev  poziv  na  Kosovo  i  kletva 
onima  koji  ne  bi  došli. 

— Mickjević  po  tom  napominje  da  bi  pred  ovim  pozivom 
trebalo  staviti  pjesmu  o  pismu  Bogorodice  knezu  Lazaru, 
kojim  se  preda  nj  stavlja  zadatak  da  izbere  hoće  li  car- 
stvu nebeskom  ili  zemaljskom.  Mickjevića,  kao  religioz- 
nog mistika,  ova  pjesma  dovodi  u  ushićenje.  »Misao 
vhrišćanska,  počinjući  novu  seriju  spjevova,  nigdje  nije 
»iskazana  ni  tako  jasno  ni  tako  otvoreno  kao  u  ovoj 
>. pjesmi«  —  govori  Mickjević.  Poslije  Mickjević  stavlja 
na  red  večeru  uoči  krsnog  imena  kneza  Lazara,  gdje  se 
ističe  surevnjivost  i  suparništvo  Vuka  Brankovića  i  Mi- 
loša Obilića.  Odmah  za  tim  Mickjević  prevodi  susret  i 
razgovor  Miloša  Obilića  s  Milanom  Toplicom  i  Ivanom 
Kosančićem,  u  kome  se  prvi  put  ističe  misao,  da  se  sultan 
Murat  zakolje  pod  čadorom.  Mickijević  poslije  toga  stavlja 
na   red  odlomke  kosovskih  pjesama  o  samom  boju   na 


13)  Les  Slaves.  Cours  professe  au  College  de'France 
par  Adam  Mickiewicz  1840 — 1841,  et  publie  d'apres  les 
notes  stenographiques.  Pariš  1849.  I— V  tomes.  Lekcije 
o  kosovskim  pjesmama  smještene  su  u  prvom  tomu. 

Kosovu.  Iza  toga  se  kao  umetak  navodi  pjesma  o  molbi 
kneginje  Milice  da  joj  knez  Lazar  ostavi  brata  od  za- 
kletve, da  se  kod  nje  nađe.  Iza  nje  se  redaju  glasovi  o 
boju  na  Kosovu  i  dva  vira  gavrana  i  dola7ak  momaka, 
koji  kneginji  kazuju  i  slavne  i  crne  glasove  sa  Kosova.  Ko- 
sovski krug  Mickjević  završuje  pjesmom  o  Kosovci  dje- 
vojci. Po  ovome  je  Mickjevićevom  ogledu  ili  planu  naš 
pjesnik  Medo  Pucić  Dubrovčanin  pokušao  da  italijanskim 
stihovima  izloži  kosovsku  epopeju  u  cjelini.  Ali  njegova 
djela  ne  mogosmo  dobiti  da  ga  pregledamo.  14) 

Vidi  se,  da  je  veliki  poljski  pjesnik  imao  srećnu  ruku. 
Za  njim  je  došao  nekih  dvadesetak  godina  kasnije,  Fran- 
cuz baron  Ad.  d'  Avril,  te  je  godine  1868  u  knjižici  La  ba- 
taille  de  Kosovo.  Rhapsodie  serbe,  tiree  des  chants  popu- 
laires  te  traduete  en  fra'ncais.  Pariš  1868  k  rasporedu 
Mickjevićevu  dodao  je  još  tri  pjesme,  pa  je  sva  to 
izradio  u  stihovima.  Njegov  je  posao  obratio  našu  pažnju 
čim  je  izašao.  Opazivši  zdravu  misao  u  njemu,  mi  smo 
ga  podvrgli  ozbiljnomu  prijegledu,  originale  smo  sklopili 
po  ukazanom  redu,  ispravljali  smo  i  dopunjali  dalje,  te  je 
tako  postalo  srpsko  izdanje,  najprije  u  jedanaest  a  po  tom 
u  dvanaest  pjesama. 

Pošto  su  štampane  kosovske  pjesme  od  skupljača  po- 
znijih  od  Vuka  (Petranovićeve  1867  i  d.),  u  kojima  su  na- 
rodne umotvorine  nekoliko  desetina  godina  poznije  od 
onih  koje  je  kupio  Vuk,  i  po  tom  narodne  pjesme  iz  pri- 
morskih zapisa  XVII  i  XVIII  vijeka  (Miklošićevo  izdanje 
1870,  Bogišićevo  1878)  javio  se  g.  A.  Pavić  sa  svojim  kri- 
tičkim djelom  o  kome  smo  unaprijed  govorili.  Ma  da  taj 
pokušaj  kao  kritika  nije  našao  odobrenja,  u  praktičkom 
sklapanju  kosovske  epopeje  on  je  ostavio  mnogo  većega 
traga.  Posao  g.  A.  Pavića  uspio  je  da  sklapanje  kosovske 
epopeje  skrene  s  onog  puta  koji  su  mu  obilježili  A.  Mic- 
kjević, baron  A.  d' Avril,  M.  Pucić  i  pisac  ovih  vrsta. 


14)  Orsato  Pucić,  Mickiewicz  dei  canti  popolari 
illirici.  Žara  1860.  Sr.  J.  Stojković,  Kosovska  epopeja 
str.  86. 

Uzrok  tova  uspjeha  g.  A.  Pavića  nalazi  se  u  njegovo]  ve- 
potpunošti  i  opširnosti.  S  obzirom  na  to  i  mi  smo  se 
na  kraju  studije  o  »Srpskim  narodnim  pjesmama  o  boju 
na  Kosovu«  govoreći  o  književno-umjetnićkom  pokušaju 
sklapanja  svekolike  kosovske  grade  u  cjelinu  izjasnili,  da 
je  pokušaj  g.  A.  Pavića  bolji  od  našega,  naglasivši  ipak 
da  je  naš  »pokušaj  sastavljen  od  stihija  h  o- 
»m  o  g  e  n  i  h  po  stilu  i  i z ve d e n  j u,  te  je  odmah  za 
»uživanje,  a  u  g.  A.  Pavića  bi  valjalo  da  se  još  dobar 
»pjesnik  potrudi,  te  da  one  heterogene  stihije,  starije  i  no- 
ivije,  pažljivo  preradi  u  jednu  skladnu  cjelinu,  koja  bi 
»doista  obogatila  našu  literaturu.«  To  se  donekle  i  poku- 
šavalo što  prepijevanjem  (Gr.  Martić),  što  sklapanjem  i 
prilagođivanjem  narodnih  pjesama  (Sr.  J.  Stojković  i  Tih. 
Ostojić).  Ostavljamo  drugima  da  te  pokušaje  cijene.  Mi 
smo  medu  tim  našli  za  dobro  da  se  još  jedanput  obratimo 
svome  staromu  radu  i  da  ga  još  jedanput,  onim  istim  na- 
činom, dopunimo.  Razloge  zato  pokazaćemo  u  članku  što 
za  ovim  dolazi. 


Malo  prije  istakosmo  za  naš  pokušaj  epskoga  raspo- 
ređivanja da  se  odlikuje  jednorodnošću  svojih 
sastojaka  po  stilu  i  po  izveden  ju. 

Gore  smo  pokušali  da  obilježimo  kako  se  kosovska 
legenda  ili  epska  priča  tokom  XV  i  XV [  vijeka  malo  po 
malo  sastavila  u  onaj  oblik  u  kojem  je  vidimo  s  početkom 
XVII  vijeka  i  u  kojem  je  ušla  već  i  u  XVIII  vijek.  Epska 
priča  narodnih  kosovskih  rapsodija  XIX  vijeka  nema  već 
pomenute  starije  potpunosti.  Ni  to  nije  tako  slučajno  kako 
izgleda  na  prvi  pogled.  Mi  mislimo  da  su  i  pjevači  XIX 
vijeka  imali  neki  razlog  što  više  nijesu  pjevali  pojedinosti 
o  svađi  kćeri  i  zetova  Lazarevih,  kao  što  su  to  činili  ra- 
niji vijekovi.  To  su  stvari  i  logike  i  ukusa.  Mi  mislimo  da 
nije  dovoljno  opravdano  stavljati  danas  u  kosovsku  epo- 
peju što  drugo  osim  onoga  što  se  u  njoj  zateklo  u  živom 
narodnom  predaniu  s  osvitkom  XIX  vijeka.  Imamo  li  mi 

prava  da  XIX  vijeku  naturamo  oblik  kosovske  epopeje 
koji  je  bio  u  običaju  ranije,  kad  samih  ranijih  pjesama  o 

tome  (ako  ih  je  bilo)  nemamo,  ili  kad  od  njih  imamo  od- 
lomke kojima  kritičnost,  način  zapiske,  vezu  sa  živim 

pjevanjem  u  narodu  nemamo?  Iz  toga  razloga  držimo, 
da  je  najumjesnije  ostati  pri  obliku  epske  kosovske  priče, 
koju  su  peru  i  štampi  predali  guslari  u  početku  XIX  vi- 
jeka. To  b;  bila  jedno  rodu  ost  po  vremenu, 
koja  se,  po  našem  mišljenju,  ne  može  s  osnovom  miješati 
ni  brkati  umecima  nepouzdane  vrijednosti  iz  ranijih  vre- 
mena. Svako  vrijeme  ima  svoj  oblik  kosovske  priče.  I 
svakome  vremenu  treba  taj  oblik,  kao  njegovo  vlastito 
obilježje  i  ostaviti. 

Osim  jednorodnosti  po  vremenu  ima  još  i  jedno- 
rodnost   po   stilu. 

Mi,  na  priliku,  ne  mećemo  naporedo  pjesme  istoga 
našeg  vremena,  bez  obzira  na  njihove  skupljače  i  na  vje- 
štinu koju  su  u  bilježenju  pokazali.  Mi  s  pjesmama  koje 
je  Vuk  odabrao  i  naštampao  nikakve  druge  naporedo  ne 
Stavljamo.  I  to  ne  samo  zato  što  je  Vukovo  odabiranje  od- 
vojeno od  svačijega  drugog  nego  i  zato  što  Vuk  skoro 
sve  kosovske  pjesme  ima  sa  samog  početka  XIX  vijeka, 
prije  nego  što  je  savremena  književnost  ikakav  uticaj 
mogla  na  njih  izvršiti.  Najmanje  bismo  miješanje  s  Vuko- 
vim  narodnim  pjesmama  dopuštali  sa  pjesmama  iz  zbirke 
B.  Petranovića,  jedno  što  skupljač  nije  imao  ni  pojma  o 
kakvom  god  kritičnom  odabiranju,  a  drugo  što  su  to 
pjesme  sakupljene  u  drugoj  polovici  XIX  vijeka  i  što  su 
očevidno  sve  načete  uticajem  književnosti.  Valja  imati  na 
umu  da  se  narodno  usmeno  smišljanje  uvijek  nalazi  pod 
uticajem  književnosti  i  da  su  za  nj  u  onoliko  dragocjenije 
epohe  u  koliko  je  u  njima  taj  uticaj  manji.  S  toga,  po  na- 
šem mišljenju,  kraj  XVIII  i  početak  XIX  vijeka  imaju 
naročitu  cijenu,  pošto  se  u  tome  momentu  moglo  uhvatiti 
najčistije  i  najistinitije  narodno  predanje. 

Isto  tako  ne  mislimo  da  se  s  Vukovim  fino  i  pažljivo 
odabranim  tekstovima  mogu  porediti  pjesme  iz  starijih 
primorskih  zapisa. 


19 


0  njihovom  bilježenju  i  o  njihovom  životu  u  na- 
rodnim ustima  ima  puno  pitanja  i  znakova  sumnje.  Na  njih 
smo  i  mi  u  našoj  studiji  o  kosovskim  pjesmama  (Godiš- 
njica II.,  str.  152  i  d.)  obraćali  pažnju.  Još  je  oštriji  sud 
g.  V.  Jagića.  On  u  svome  članku  »O  jugoslovenskim  na- 
rodnim pjesmama  prcdašnjih  vijekova«15)  ovako  govori 
o  zbirkama  iz  primorskih  zapisa:  »U  opšte  je  osnova 
»ovih  zbiraka  takova,  da  se  s  osnovom  može  posum- 
njati o  čitavoj  vrsti  komada  da  li  se  mogu  smatrati  kao 
»prave  narodne  pjesme.  Doista  su  to  proizvodi  takih  ljudi 
»koji  sa  svim  dobro  znadoše  pogoditi  ton  pravih  narodnih 
»pjesama,  budući  i  sami  iz  naroda,  ma  da  su  bili  školski 
»obrazovani.  Pa  opet  se  zato  razlikuju  od  pravih  na- 
» rodnih  pjesama  po  uobičajenom  shvatanju  toga  pojma, 
»osobito  time  što  su  odmah  čim  su  postale  i  zapisane  bile 
»(od  samih  sastavljača),  a  svakojako  ne  bjehu  prijedmet 
»usmenog  predanja.  Tako  će,  na  ime,  u  zbirci  iz  Perasta 
»biti  još  po  nešto  samo  spjevano  narodnim  načinom,  ali  u  ^ 
»ostalom  biće  sa  svim  određenoga  ličnoga  porekla,  i  teško 
»da  je  ikada  bilo  kao  prava  narodna  pjesma  razprostra- 
»njeno  u  ustima  narodnim.« 

Poslije  ovoga  suda,  ko  bi  mogao,  ne  samo  po  stilu 
nego  i  po  sadržini,  pomiješati  s  Vukovim  tekstovima  teks- 
tove iz  starijih  primorskih  zapisa? 

Ako  se,  dakle,  hoće  jednorodnost  po  tonu,  po  stilu, 
po  vijeku;  ako  se  hoće  da  se  pod  oblik  i  pod  shvatanje 
XIX  vijeka  ne  poturaju  shvatanja  prošlih  vijekova(aza  to 
ima  ne  jedan  razlog),  jasno  je  da  je  u  sklapanju  kosovske 
epopeje  najprikladnije  ostati  pri  samim  Vukovim  tekstovi- 
ma, jedino,  može  biti,  sa  po  gdjekojim  veoma  pažljivim 
dodatkom  iz  starijih  pouzdanijih  publikacija. 

Toga  radi  mi  mislimo  da  ima  svoje  jako  opravdanje 
pokušaj,  da  se  kosovska  epopeja  sklapa  samo  iz  jedno- 
rodnih  i  iednovremenih  i  po  stilu  i  po  shvatanju  tekstova. 


15)  Archiv    fiir    slav.    Philologie.    IV.    192  i  d.    Die 
stidslavische  Volksepik  vor  Jahrhunderten. 

U  takovoj  su  građi  cjelinu  tražili  A.  Mickjević  i  baron 
d'Avril.  Tijem  obilježenim  tragom  i  mi  smo  se  za  njima 
uputili.  Nama  se  čini  da  takova  epopeja  predstavlja  epo- 
peju kosovsku  po  predanjima  kraja  XVIII  i  početka  XIX 
vijeka,  i  da  ta  njezina  skladnost  po  tonu  i  po  vremenu 
ima  više  vrijednosti  nego  prividna  potpunost,  umjetna  i 
neprirodna,  sklopljena  iz  mase  raznorodnih  stihija. 

Toga  radi  smo  se  zaustavili  na  odluci  da  ima  raz- 
loga i  dalje  izdavati  epski  raspored  kosovskih  pjesama, 
zasnovan  još  god.  1841  Mickjevićem,  produžen  baronom 
d'Avrilom  i  prenesen  na  srpsko  zemljište  i  dalje  dopu- 
njavan piscem  ovih  vrsta.  A  kad  je  tako,  mislili  smo,  iz 
razloga  gore  navedenih,  da  vrijedi  pokušati  i  nove  do- 
pune radi  potpunijega  usavršenja.  Tome  upravo  služi  ovo 
izdanje,  koje  dalje  kreće  posao,  presječen  još  1883. 


Još  dvije  tri  riječi  o  najnovijim  dopunama. 

Pri  pređašnjim  izdanjima  ovoga  epskoga  rasporeda 
kosovskih  pjesama  mnogo  nas  je  mučilo  što  su  onako 
kratki  Vukovi  odlomci  o  samom  sukobu  kosovskom.  Time 
nam  je  samo  središte  epopeje  izgledalo  krnje  i  sasušeno. 
Upotreba  koju  je  g.  Sr.  J.  Stojković  učinio  s  pjesmom  o 
zakasnjelom  vitezu  (Musiću  Stefanu  ili  Vasojević-Stevi) 
dala  nam  je  misao  da  tom  pjesmom  popunimo  kratkoću 
epopeje  o  kosovskom  sukobu  i  da  ga  popunimo  i  pjesmom 
o  zakasnjelom  vitezu,  koji  pripada  medu  omiljele  pojedi- 
nosti kosovske  epopeje.  16)  Odlučivši  se  na  to,  mi  smo  u 
pjesmi  o  Musiću  Stevanu  Vukove  zbirke  stavili  ime  Va- 
sojević  Steve,  i  tako  smo  toj  pjesmi  dodali  jedan  dio  iz 
pjesme  o  Vasojević  Stevi,  koju  je  Jov.  Stejić  izdao,  17)  na 


16)  Tronošac  bilježi  kako  je  taj  vitez  hercegovački 
vojvoda  Radič  Sanković  od  krvi  stare  dinastije  Bijeloga 
Uroša,  i  kako  je  sam  sebe  mačem  probo  kad  je,  došavši 
do  Vučitrna,  čuo  šta  je  bilo  s  Lazarem.  Glasnik  V.  91. 

17)  Ca6op  HCTHHe  h  HayKe.  Beorpa^  1832,  str.  179. 

ime  onaj  u  kom  se  kosovski  sukob  opširno  opisuje.  U  tom 
odlomku  iz  Stejićeva  izdanja  nekolike  smo  stihove  zao- 
kruglili,  zamijenivši  ih  ljepšim  obrtima  opet  iz  narodnih 
pjesama.  Zamjenu  prezimena  Musićeva  učinili  smo  s  toga 
što  je  Musić  iz  same  blizine  Kosova,  te  je  njegovo  ime 
teže  složiti  s  događajem  o  zakasnjelom  vitezu.  Tako  je 
u  našoj  pjesmi  o  Vasojević-Stevi  cijela  krasna  Vukova 
pjesma  o  Musiću  Stevanu,  popunjena  i  zaoknigljena 
opisom  boja  kosovskoga  iz  varijanta  koji  je  1832  izdao 
Jov.  Stejić.  Osim  premještanja  nezgodno  postavljenih  i 
izostavljanja  nepodesnih  stihova  i  zaokrugljenja  gdjekojih 
kao  što  je  već  napomenuto,  nikakve  druge  promjene 
nije  učinjeno.  Pjesma,  dakle,  ostaje  narodna  s  prebranim 
i  prečišćenim  pojedinostima,  načLiom  potpuno  narodnim, 
a  po  zahtjevima  kritične  potrebe  kojoj  je  namijenjen  cio 
ovaj  posao. 

Isto  tako  smo  se  koristili  trudom  g.  Tih.  Ostojića,  te 
smo  u  početku  epopeje  iz  klasične  pjesme  o  Strahiniću 
banu  uzeli  pismo  majke  Strahinićeve,  te  njime  popunili 
prazninu  o  samom  dolasku  Turaka  na  Kosovo.  Tijem  je 
načinom  naša  epopeja  od  dvanaest  pjesama  predašnjih 
izdanja  porasla  u  ovome  izdanju  na  četrnaest. 

I  pošto  je  pominjanje  Hercega  Stjepana  veoma  ana- 
hronično,  sljedovali  smo  i  u  tome  napomenama  g.  Tih. 
Ostojića,  te  smo  pominjanje  hercega  u  samom  opisu  ko- 
sovskog sukoba  zamijenili  imenom  Strahinića  bana,  koji 
je  inače  vezan  s  kosovskom  epopejom.  Tako  je  i  ta  nez- 
godna anahroničnost  predašnjih  izdanja  u  ovom  izdanju 
ispravljena.  Isto  tako  su  i  gdjekoje  ispravke  predašnjih 
izdanja  pregledane  i  zamijenjene  boljima,  uvijek  obrtima 
ili  stihovima  drugih  narodnih  pjesama.  Tiiem  je  iedno- 
rodnosti  po  stilu  posluženo  koliko  se  samo  moglo. 

U  tome  su  kazane  sve  nove  ispravke  ovoga  izdanja, 
koje  nam  izgleda  mnogo  potpunije  i  okruglije  od  pre- 
dašnjih. 

U  njemu  je  čisto  narodna,  kritički  samo  preredena 
epopeja  kosovska,  jednaka  po  stilu,  po  zamisli,  po  vre- 
menu. U  njoj  se  klasičnim  zapisima  Vuka  Stef.  Karadžića, 

jedinstvenim  u  ovome  radu,  kazuje  evo  i  suvremenicima 
XX  vijeka  u  kakvom  je  obliku  kosovsku  epopeju  unio 
narod  svojim  pamćenjem  i  svojim  živim  pjevanjem  u 
XX  vijek. 

U   Beogradu,  7.  svibnja  1906. 


STOJAN    NOVAKOVlC. 


*Hj 

I. 


KNEZ  LAZAR   ZIDA   SEBI   ZADU2BINU/ 


Službu  služi  slavni  knez  Lazare 
U  Kruševcu  šancu  šarenome,* 
Službu  služi  svetog  Amosija;* 
Svu  gospodu  zove  na  svetoga* 
Sa  knjigama*  i  sa  zdravicama. 
Skupi  mu  se  sva  srpska  gosrvi/c*a. 
Pa  je  redom  u  sovri*  posadi 
Po  gospodstvu  i  po  starješinstvu, 
Uvrh  sovre  slavni  knez  Lazare. 
Tu  sjedoše  piti  vine  hladno. 

Taman  biše  vina  najvišega,* 
I  o  svakom  dobru  besjedahu, 
Al'  pošeta  gospođa  Milica, 
Lako  seta  po  carskom  divami,* 


Tumač  *  označenih  riječi  nalazi  se  na  koncu  ovoga 
djela  pod  naslovom  »Objašnjeni  a«. 

—  Na  njojzi  je  do  devet  čemera,* 
Ispod  grla  do  devet  đerdana,* 
A  na  glavi  devet  perišana,* 
Povrh  toga  kruna  pozlaćena 
A  u  njojzi  tri  kamena  draga, 
Sjaje  noćom,  kako  danjom  sunce  — 
Pa  besjedi  slavnome  Lazaru: 


»Gospodine,  slavni  knez  Lazare! 
»Zazor  mene  u  te  pogledati, 
»A  kamo  li  s  tobom  govoriti, 
»Bit'  ne  može,  govoriti  hoću. 
»što  bijahu  Nemanjići  stari, 
»Carovaše,  pa  i  preminuše, 
»Ne  trpaše  na  gomile  blago, 
»No  gradiše  s  njime  zadužbine, 
»Sagradiše  mloge  manastira:/ 
»Sagradiše  visoke  D  e  č  a  n  e, 
»Baš  Dečane  više  D  a  k  o  v  i  c  e; 
»Paćaršiju  više  Peći  ravne; 
»U  Drenici  bijela  DeviČa, 
»I  Petrovu  crkvu  pod  Pazarom; 
»Malo  više  Durđeve  Stupove, 
»Sopoćane   navrh   Raške  hla^diic, 
»I  Trojicu  u  Hercegovini, 
»Crkvu  Janju  u  Starome  Vlahu; 
»I  Pavlicu  ispod  Jadovnika, 
»Studenicu  ispod  Brvenika; 
»Crkvu  2  i  č  u  više  Karanovca; 
»U  Prizrenu  crkvu  svetu  Petku ; 
»Gračanicu  u  Kosovu  ravnom*  — 
»Sve  to  jesu  njine  zadužbine ! 

»Ti  ostade  u   stolu  njinome 
»I  potrpa  na  gomile  blago, 
»A  ne  gradi  nigdje  zadužbine; 
»Eto  nama  ne  će  pristat'  blago 
»Ni  za  zdravlje  ni  za  našu  dušu, 
»A  ni  nama,  ni  kome  našemu.« 

Tad'  govori  slavni  knez  Lazare 
»Čujete  li,  sva  srpska  gospodo! 
»Šta  govori  gospoda  Milica, 
»Jer  ne  gradim  nigdje  zadužbine? 
»Hoću  gradit'   crkvu  Ravanicu 
»U  Resavi*  kraj  vode  Ravana; 
»Imam  blaga  koliko  mi  drago, 
»Udariću  temelj  od  olova, 
»Pa  ću  crkvi  sagraditi  platna,* 
»Sagradiću   od   srebra  bijela, 
»Pokriću  je  žeženijem  zlatom, 
»Podnizati   drobnijem   biserom, 
»Popunjati  dragijem  kamenjem«. 

Sva  gospoda  na  noge  ustala, 
I  časno  se  knezu  poklonila: 
»Oradi  kneže,  biće  ti  za  dušu 
»I  za  zdravlje  visokom  Stevanu*«. 


No  tu  sjedi  Obilić  Milošu, 
Sjedi  Miloš  dolje  udno  sovre, 
Miloš  sjedi,  ništa  ne  besjedi. 
AY  to  vidje  slavni  knez-Lazare 
Gdje  mu  Miloš  ništa  ne  besjedi, 
Nazdravi  mu  zlatnu  kupu  vina; 

»Zdravo  da  si  mi  vojvoda  Milošu, 
»Pa  mi  i  ti  štogod  progovori, 
»Jera  hoću  zadužbinu  gradit.« 

Skoči  Miloš  od  zemlje  na  noge, 
Skide  s  glave  samur  i  čelenke, 
Pa  je  časno  kneza  podvorio. 
Dadoše  mu  zlatnu  kupu  vina, 
Primi  Miloš  zlatnu  kupu  vina, 
Ne  pije  je,  poče  besjediti: 
»Hvala,  kneže,  na  besjedi  tvojoj, 
»Što  ti  hoćeš  zadužbinu  gradit', 
»Vreme  nije,  niti  može  biti. 
»Uzmi,  kneže,  knjige  carostavne,* 
»Te  ti  gledaj  što  nam  knjige  kažu. 
»Nastalo  je  posljednje  vrijeme, 
»Hoće  Turci  carstvo  preuzeti 
»Hoće  Truci  brzo  carovati, 
»Oboriće  naše  zadužbine, 
»Oboriće  naše  manastire, 
»Oboriće  crkvu  Ravanicu, 
»Iskopaće  temelj  od  olova, 
»Slijevaće  u  tope  đulove,* 
»Te  će  naše  razbijat'  gradove, 
»I  crkvi  će  rasturiti  platna, 
»Slijevaće  na  hate*  rahtove* 
»Hoće  crkvi  pokrov  rasturiti, 
»Kadunama  kovati  đerdane, 
»Sa  crkve  će  biser  raznizati, 
»Kadunama  podnizat'  đerdane, 
Povadiće  to  drago  kamenje, 
»Udaraf  ga  sabijam  u  balčake* 

»I  kadama*  u  zlatno  prstenje. 
»Već  ču  li  me,  slavni  knez-Lazare, 
»Da  kopamo  mermera  kamena, 
»Da  gradimo  crkvu  od  kamena, 
»I  Turci  će  carstvo  preuzeti 
»I  naše  će  zadužbine  služit' 
»Od  vijeka  do  suda  Božjega. 
»Od  kamena  nikom  ni  kamena. 

Kad  to  začu  slavni  knez-Lazare, 
Tad  Milošu  bio  govorio: 
»Hvala  tebe,  vojvoda  Milošu, 
»Hvala  tebe  na  tvojoj  besjedi. 
»Istina  je  kako  što  govoriš!« 


Kosovo  29 


SULTAN  [MUR  AT. 

II. 


TURCI   NA   KOSOVU. 


Netko  bješe  Strahiniću  bane. 
Bješe  bane  u  malenoj  Banjskoj, 
U  malenoj  Banjskoj  kraj  Kosova, 
Da  takoga  ne  ima  sokola. 
Jedno  jutro  bane  podranio, 
Zove  sluge  i  k  sebi  prizivlje: 
»Sluge  moje,  hitro  pohitajte, 
»Sedlajte  mi  od  megdana  doga, 
»Okitite  što  ljepše  možete; 
»Opašite  što  trvđe  možete, 
»Jer  ja,  deco,  mislim  putovati: 
»Hoću  Banjsku  ostaviti  grada, 
»Mislim  doga  konja  umoriti, 
»I  u  gosti,  deco  odlaziti, 

»U  tazbinu,  u  bila  Kmševca, 

»K  milu  tastu  starcu  Jug-Bogdanu, 
»Ka  šurcva  devet  Jugovića, 
»Tazbina  me  ta  željkuje  moja.« 
Gospodara  sluge  poslušaše, 

Te  sokola  doga  osedlase, 
Opremi  se  Strahiuiću  bane, 
Ud'ri  na  se  dibu  i  kadifu, 
Ponositu  čohu  sajaliju, 
Sto  od  vode  čoha  crvenija, 
A  od  sunca  čoha  rumenija; 
Okiti  se  jedan  srpski  soko, 
Pa  posjede  doga  od  megdana, 
Odmah  pode,  u  tazbinu  dođe, 
U  tazbinu,  u  bila  Kruševca, 
De  od  skora  carstvo  postanulo. 
A  vide  ga  starac  Jug  Bogdane, 
I  vide  ga  devet  milih  sura, 
Sokolova  devet  Jugovića, 
Mila  zeta  jedva  dočekaše 
U  naručje  zeta  zagrliše, 
Vjerne    sluge   konja   prihvatiše, 
Zeta  vode  na  frendiju  kulu, 
Kod  gotove  sofre  zasjedoše, 
Te   gospodsku    riječ   besjedahu; 
Navališe  sluge  i  sluškinje. 
Neko  dvori,  neko  vino  služi. 
Što  bijaše  hrišćanske  gospode, 
Posjedaše  te  pijahu  vino. 


Pozadugo  bane  gostovao 
Pozadugo  bane  začamao, 

Ponosi  se  bane  u  tazbini. 
No  da  vidiš  jada  iznenada! 

Jedno  jutro,  kad  ogrija  sunce, 
Mezil  stiže  i  bijela  knjiga 
Baš  od  Banjske,  od  malena  grada, 
Od  njegove  ostarjele  majke, 
Banu  knjiga  na  koljeno  pade, 
Kad  razgleda  i  prouči  knjigu, 

Al'  mu  knjiga  dosta  grdno  kaže, 
Knjiga  kaže  da  ga  kune  majka: 
>De  si,  sine,  Strahiniću  bane, 
»Zlo  ti  bilo  u  Kruševcu  vino! 
»Zlo  ti  vino  nesrećna  tazbina! 

»Vidi  knjigu  nečuvenih  jada! 
»Iz  ubaha  jedna  pade  sila, 
»Turski,  sine,  od  Jedrene  care, 
»A  car  pade  u  polje  Kosovo, 
»A  car  pade,  dovede  vezire, 
»A  vezire,  nesrećne  većile, 
»Što  je  zemlje  te  oblada  care, 
»Svu  je  tursku  silu  podigao, 
»U  Kosovo  polje  iskupio, 
»Pritiskao  sve  polje  Kosovo, 
»Uhvatio  vode  obadvije: 
»Pokraj  Laba  i  vode  Sitnice 
»Sve  Kosovo  sila  pritisnula. 
»Kažu,  sine,  i  pričaju  ljudi: 
»Od  Mramora  do  Suva  Javora, 
»Od  Javora,  sine,  do  Sf,tzlije, 
»Do  Sazlije  na  čemer  ćuprije, 
»Od  ćuprije,  sine,  do  ZveČana, 
»Od  Zvečana,  kažu,  do  Čečana, 

»Od  Cečana  vrhu  do  planine  — 
»Turska  sila  pritisla  Kosovo. 
»Pod  broj,  sine,  na  teflere  kažu 
»No  u  cara  sto  hiljada  vojske 
»Nekakvoga  careva  spahiie, 
»što  imaju  po  zemlji  timare 
»I  što  jedu  hljeba  carevoga, 
»I  što  jašu  konje  od  megdana, 
»što  ne  nose  po  mnogo  oružja, 
»Da  po  jednu  o  pojasu  sablu; 
»U  Turčina,  u  turskoga  cara, 
»Kažu,  sine,  drugu  vojsku  silnu, 
»Ognjevite  janjičare  Turke, 
»Što  Jedrene  drže  kuću  bilu, 
»Janjičara,  kažu,  sto  hiljada; 
»Kažu,  sine,  i  govore  ljudi 
»U  Turčina  treću  vojsku  silnu, 
»Nekakoga  Tuku  i  Mandžuku, 
»A  što  huče,  a  što  grdno  tuče. 
»U  Turčina  vojske  svakojake, 
»U  Turčina  jednu  kažu  silu, 
»Samovoljna  Turčin-Vlah-Aliju, 
»Te  ne  sluša  cara  čestitoga, 
»Za  vezire  nikad  i  ne  misli, 
»Za  carevu  svu  ostalu  vojsku 
»A  koliko  mrave  po  zemljici; 
»Taku  silu  u  Turčina  kažu! 
»On  beza  zla,  sine,  proći  ne  šće, 
»Ne  Šće  s  carem,  sine,  na  Kosovo, 
»Okrenuo  drumom  lijevijem, 
»Te  ti  Banjsku,  sine,  ojadio, 
»1  živijem  ognjem  popalio, 
»I  najdonji  kamen  rasturio, 

»Vjerne  tvoje  sluge   razagnao, 
»Staru  majku  tvoju  ojadio, 
»Sa  konjem  joj  kosti  izlomio, 
»Vjernu  tvoju  ljubu  zarobio, 
»Odveo  je  u  polje  Kosovo, 
»Ljubi  tvoju  ljubu  pod  čadorom, 
»A  ja,  sine,  kukam  na  garištu 
»A  ti  vino  piješ  u  Kruševcu, 
»Zlo  ti  vino,  napokonje,  bilo!« 


III. 


SULTAN   MURAT    PIŠE   KNJIGU    CARU   LAZARU. 


Car  Mu  rate  u  Kosovo  pade, 
Kako  pade,  sitnu  knjigu  piše, 
Te  je  šalje  ka  Kruševcu  gradu 
Na  koljeno  srpskom  knez-Lazaru: 
»Oj  Lazare,  od  Srbije  glavo! 
»Nit'  je  bilo,  niti  može  biti 
»Jedna  zemlja,  a  dva  gospodara, 
»Jedna  raja,  dva  harača  daje; 
»Carovati  oba  ne  možemo. 
»Već  mi  pošlji  ključe  i  harače, 
>, Zlatne  ključe  od  sviju  gradova, 
»I  harače  od  sedam  godina; 
»Ako  li  mi  to  poslati  nećeš, 
»A  ti  hajde  u  pi  lje  Kosovo, 
»Da  sabljama  zemlju  dijelimo!« 


37 


Kad  Lazaru  sitna  knjiga  dodje, 
Knjigu  gleda,  grozne  suze  roni, 
Glase  šalje  na  sve  četir  strane, 
Koliko  je  srpske  carevine, 
I  sazivlje  vojsku  i  junake, 
Priklinje  ih,  do  neba  se  čuje: 
»Ko  je  Srbin  i  srpskoga  roda, 
>I  od  srpske  krvi  i  koljena, 
»A  ne  doš'o  na  boj  na  Kosovo, 
»Ne  imao  od  srca  poroda, 
»Ni  muškoga  ni  djevojačkoga; 
»Od  ruke  mu  ništa  ne  rodilo, 
»Rujno  vino,  ni  šenica  bijela, 
»Rđom  kap'o  dok  mu  je  koljena! 

IV. 


CARICA  MILICA  TRAŽI  OD  CARA  LAZARA,  DA 
JOJ  OSTAVI  JEDNOG  BRATA  U  KRUŠEVCU 


Car  Lazare  sjede  za  večeru, 
Pokraj  njega  carica  Milica. 

Veli  njemu  carica  Milica: 


\  riži  ii 


»Car  Lazare,  srpska  kruno  zlatna, 
»Ti  polaziš  sjutra  u  Kosovo, 
»Sobom  vodiš  sluge  i  vojvode, 
»A  kod  dvora  nikog  ne  ostavljaš, 
»Oare  Lazo,  od  muškiieh  glava, 
»Da  ti  može  knjigu  odnijeti 
»U  Kosovo  i  natrag  vratiti; 
»Odvodiš  mi  devet  mile  braće, 
»Devet  braće,  devet  Jugovića, 
»Ostavi  mi  brata  bar  jednoga, 
»Jednog  brata  sestri  od  zakletve!« 

Njoj  govori  srpski  knez  L?zare: 
»Gospo  moja,  carice  Milice, 
»Koga  bi  ti  brata  najvoljela 
»Da  f  ostavim  u  bijelu  dvoru?« 

—  »Ostavi  mi  Boška  Ju^vića.  « 

Tada  reče  srpski  knez  Lazare: 
»Gospo  moja,  carice  Milice, 
»Kada  sjutra  bijel  dan  osvane, 
»Dan  osvane  i  ograne  sunce, 
»I  vrata  se  otvore  na  gradu, 
»Ti  išetaj  gradu  na  kapiju, 
»Tud  će  poći  vojska  na  alaje:* 
»Sve  konjici  pod  bojnim  kopljima, 
Pred  njima  je  Boško  Jugoviću, 
»I  on  nosi  krstaša  barjaka; 
»Kaži  njemu  od  mene  blagoslov, 
»Nek  da  barjak,  kome  njemu  drago, 
»Pa  nek  s  tobom  kod  dvora  ostane.« 

Kad  u  jutru  jutro  osvanulo, 
I  gradska  se  otvoriše  vrata, 
Tad  išeta  carica  Milica, 
Ona  stade  gradu  na  kapiju, 
Af  eto  ti  vojske  na  alaje : 
Sve  konjici  pod  bojnim  kopljima, 
»Pred  njima  je  Boško  Jugoviću, 
Na  alatu  vas  u  čistom  zlatu. 
Krstaš  ga  je  barjak  poklopio, 
Pobratime,  do  konja  alata. 
Na  barjaku  od  zlata  jabuka, 
Iz  jabuke  od  zlata  krstovi, 

( )d  kr\t<»\  a  zlatne  Kite  \  ise, 
Te  kuckaju  Boška  po  plećima; 
PrimaČe  se  carica  Milica, 
Pa  uhvati  /a  uzde  alat 
Ruke  sklopi  bratu  oko  vrata, 
Pak  mu  poče  tiho  govoriti: 
»O  moj  brate.  Boško  Jugoviću! 
»Car  je  tebe  mene  poklonio, 
»I  tebe  je  blagoslov  kazao, 
»Da  daš  barjak  kome  tebe  drago, 
»Da  ostaneš  sa  mnom  u  Kniševcu, 
»Da  Imadem  brata  od  zakletve.« 

Al'  govori  Boško  Jugoviću; 

»Idi,  sestro,  na  bijelu  kulu; 
»A  ja  ti  se  ne  bih  povratio, 
»Ni  iz  ruke  krstaš  barjak  dao 
»Da  mi  care  pokloni  Kruševac, 
»Da  mi  reče  družina  ostala: 
»Gle  strašivca,  Boška  Jugovića! 
»On  ne  smjede  poći  u  Kosovo 
»Za  krst  časni  krvcu  proljevati 
»I  za  svoju  vjeru  umrijeti.« 
Pak  proćera  konja  na  kapiju. 

AF  eto  ti  starog  Jug-Bogdana 
I  za  njime  sedam  Jugovića, 
Sve  je  sedam  ustavljala  redom, 
AF  nijedna  ni  gledati  neće. 

Malo  vreme  za  tim  postajalo, 
AF  eto  ti  Jugović-Vojina, 
I  on  vodi  careve  jedeke* 
Pokrivene   sa   suviiem   zlatom. 

Ona  pod  njim  uhvati  kulaša 
I  sklopi  mu  ruke  oko  vrata, 
Pa  i  njemu  stade  govoriti: 
»0  moj  brate,  Jugović-Vojine! 
»Car  je  tebe  mene  poklonio, 
»I  tebe  je  blagoslov  kazao, 
»Da  daš  jedek'  kome  tebe  drago, 
»Da  ostaneš  sa  mnom  u  Kruševcu, 
»Da  imadem  brata  od  zakletve.« 

Veli  njojzi  Jugović-Vojine: 
»Idi,  sestro,  na  bijelu  kulu, 
»Ne  bih  ti  se  junak  povratio, 
»Ni  careve  jedeke  pustio, 
»Da  bih  znao,  da  bih  poginuo; 
»Idem,  sejo,  u  Kosovo  ravno 
»Za  krst  časni  krvcu  proljevati 
»I  za  vjeru  s  braćom  umrijeti.« 
Pak  poćera  konja  na  kapiju. 

Kad  to  vide  carica  Milica, 
Ona  pade  na  kamen  studeni, 
Ona  pade  pak  se  obneznani. 

Ali  eto  ti  slavnoga  Lazara, 
Kada  vide  gospodu  Milicu, 
Udriše  mu  suze  niz  obraze, 
On  s'  obzire  s  desna  na  lijevo, 
Te  dozivlje  slugu  Golubana: 
»Golubane,  moja  vjerno  slugo, 
»Ti  odjaši  od  konja  labuda, 
»Uzmi  gospu  na  bijele  ruke, 
»Pak  je  nosi  na  tananu  kulu; 
»Od  mene  ti  Bogom  prosto  bilo, 

»Nemoj  ići  na  boj  na  Kosovo, 
»Već  ostani  u  bijelu  dvoru.« 

Kad  to  začu  sluga  Golubane, 
Proli  suze  niz  bijelo  lice, 
Pa  odsjede  od  konja  labuda, 
Uze  gospu  na  bijele  ruke, 
Odnese  je  na  tananu  kulu; 
AT  svom  srcu  odoljef  ne  može, 
Da  ne  ide  na  boj  na  Kosovo, 
Već  se  vrati  do  konja  labuda, 
Posjede  ga,  ode  u  Kosovo. 

i? 


v. 


CAR  LAZAR  SE  PRIVOLJEVA  NEBESKOM  CARSTVU 


Poletio  soko  tica  siva 
Od  svetinje  od  Jerusalima, 
I  on  nosi  tiču  lastavicu. 
To  ne  bio  soko  tica  siva, 
Veće  bio  svetitelj  Ilija; 
On  ne  nosi  tiče  lastavice, 
Veće  knjigu  od  Bogorodice, 
Odnese  je  caru  na  Kosovo, 
Spušta  knjigu  caru  na  koleno! 
Sama  knjiga  caru  besedila: 
»Care  Lazo,  čestito  koljeno, 
»Kome  ćeš  se  privoljeti  carstvu, 
»Ili  voliš  carstvu  nebeskome, 
»Ili  voliš  carstvu  zemaljskome? 
»Ako  voliš  carstvu  zemaljskome, 
Sedlaj  konje,  priteži  kolane, 
»Vitezovi  sablje  pripasujte, 
»Pa  u  Turke  juriš  učinite, 

»Sva  će  unska  Izginuti  vojska; 
»Ako  V  voliš  carstvu  nebeskome, 
»A  ti  sakroj  na  Kosovu  crkvu, 
»Ne  vodi  joj  temelj  od  mermera, 
»Već  od  čiste  svile  i  skerleta, 
»Pa  pričesti  i  naredi  vojsku; 
»Sva  će  tvoja  izginuti  vojska, 
»Ti  ćeš,  kneže,  s  njome  poginuti.« 

A  kad  care  saslušao  reci, 
Misli  care  misli  svakojake: 
»Mili  Bože,  što  ću  i  kako  ću? 
»Kome  ću  se  privoleti  carstvu, 
»Da  ili  ću  carstvu  nebeskome? 
»Da  ili  ću  carstvu  zemaljskome? 
»Ako  ću  se  privoleti  carstvu, 
»Privoleti  carstvu  zemaljskome, 
»Zemaljsko  je  za  maleno  carstvo, 
»A  nebesko  uvek  i  do  veka.« 
Car  volede  carstvu  nebeskome, 
A  negoli  carstvu  zemaljskome, 
Pa  sakroji  na  Kosovu  crkvu, 
Ne  vodi  joj  temelj  od  mermera, 
Već  od  čiste  svile  i  skerleta, 
Pa  doziva  srpskog  partrijara 
I  dvanaest  velikih  vladika, 
Da  pričeste  i  narede  vojsku 
Da  je  spreman  dočekati  Turke. 

VI. 


MILOŠ,  IVAN  I  MILAN  SUSREĆU  KOSOVKU 
DJEVOJKU. 


Car  Lazare  pričešćiva  vojsku 
Kod  prekrasne  Samodreže*  crkve, 
Tri  nedelje  triest  kaluđera; 
Sva  se  srpska  pričestila  vojska, 
Najposlije  tri  vojvode  bojne: 
Jedno  jeste  Milošu  vojvoda, 
A  drugo  je  Kosančić  Ivane 
A  treće  je  Toplica  Milane. 
Gledala  ih  Kosovka  devojka. 

Kad  se  seta  vojvoda  Milošu, 
Krasan  junak  na  ovome  svetu, 
Sablja  mu  se  po  kaldrmi  vuče, 
Svilen  kalpak,  okovano  perje, 
Na  junaku  kolasta  azdija*, 
Oko  vrata  svilena  marama, 


Kosovo 

Obazre  se  vitez  oko  sebe, 
I  ugleda  Kosovku  devojku 
S'  sebe  skide  kolastu  azdiju, 
S'  sebe  skide,  pa  je  njojzi  dade: 
»Na,  devojko,  kolastu  azdiju, 
»Po  čemu  ćeš  mene  spomenuti, 
Po  ;  /»liji,  po  imenu  mome; 
»Eto  t'  idem  poginuti,  dušo, 
»U  taboru  čestitoga  kneza; 
»Moli  Boga,  draga  dušo  moja, 
»Da  ti  s'  zdravo  iz  tabora  vratini, 
»A  i  tebe  dobra  sreća  nađe, 
»Uzeću  te  za  Milana  moga, 
»Za  Milana,  Bogom  pobratima, 
»Koj  je  mene  Bogom  pobratio, 
»Višnjim  Bogom  i  svetim  Jovanom; 
»Ja  ću  tebi  kum  venčani  biti.« 

Za  njim  ide  Kosančić  Ivane, 
Krasan  junak  na  ovome  svetu, 
Sablja  mu  se  po  kaldrmi  vuče, 
Svilen  kalpak,  okovano  perje, 
Na  junaku  kolasta  azdija, 
Oko  vrata  svilena  marama, 
Na  ruci  mu  burma*  pozlaćena, 
Obazre  se,  pogleda  devojku, 
S  ruke  skide  burmu  pozlaćenu, 
S  ruke  skide,  pa  je  njojzi  dade: 
»Na,  devojko,  burmu  pozlaćenu, 
»Po  čemu  ceš  mene  spomenuti, 
»A  po  burmi  po  imenu  mome: 
»Evo  t'  idem  poginuti,  dušo, 
»U  taboru  čestitoga  kneza; 

»Moli  Boga,  moja  dušo  draga, 
»Da  ti  s'  zdravo  iz  tabora  vratim, 
»A  i  tebe  dobra  sreća  nade, 
»Uzeću  te  za  Milana  moga, 
»Za  Milana  Bogom  pobratima, 
»Koj'  je  mene  Bogom  pobratio, 
»Višnjim  Bogom  i  svetim  Jovanom; 
»Ja  ću  tebi  ručni  dever  biti.« 

Za  njim  ide  Toplica  Milane, 
Krasan  junak  na  ovome  svetu, 
Sablja  mu  se  po  kaldrmi  vuče, 
Svilen  kalpak,  okovano  perje, 
Na  junaku  kolasta  azdija, 
Oko  vrata  svilena  marama, 
Na  ruci  mu  koprena  od  zlata, 
Obazre  se,   pogleda  devoiku, 
S  ruke  skide  koprenu  od  zlata, 
S  ruke  skide,  pa  je  njojzi  dade: 
»Na,  devojko,  koprenu  od  zlata, 
»Po  čemu  ćeš  mene  spomenuti, 
»Po  kopreni,  po  imenu  mome; 
»Eto  t'  idem  poginuti,  dušo, 
»U  taboru  čestitoga  kneza: 
»Moli  Boga,  moja  dušo  draga, 
»Da  ti  s'  zdravo  iz  tabora  vratim, 
»Tebe,  dušo,  dobra  sreća  nađe, 
»Uzeću  te  za  vernu  ljubovcu.« 

Odjezdiše  tri  vojvode  bojne, 
Setna  osta  Kosovka  devojka, 
Ne  zna  mlada  čemu  da  se  nada, 
Suze  roni,  a  Bogu  se  moli, 
Tužna  ode  svome  belom  dvoru* 

VII. 


MILOŠ  OBILIC  PITA  ZA  TURSKU  VOJSKU  I  ZA 
CADOR  SULTANA  MURATA. 


»Pobratime,  Kosančić   Ivane, 
»Jesi  1'  tursku  uhodio  vojsku? 
»Je  li  mnogo  vojske  u  Turaka? 
»Možemo  li  s  Turci  bojak  biti? 
»Možemo  li  Turke  pridobiti?« 

Odgovara  Kosančić  Ivane : 
»O  moj  brate,  Miloš  Obiliću! 
»Ja  sam  tursku  vojsku  uhodio, 
»Jeste  silna  vojska  u  Turaka; 
»Svi  mi  da  se  u  so  prometnemo, 
»Ne  bi  Turkom  ručka  osolili. 
»Evo  puno  petnaest  danaka 
»Ja  sve  hodah  po  turskoj  hordiji 
»I  ne  nadoh  kraja  ni  hesapa:* 
»Od  Mramora  do  Suva  Javora, 

»Od  Javora,  pobro,  do  Sazlije, 
»Do  Sazlije  na  čemer  ćuprije, 
»Od  ćuprije  do  grada  Zvečana, 
»Od  Zvečana,  pobro,  do  Čečana, 
»Od  Cečana  vrhu  do  planine 
»Sve  je  turska  vojska  pritisnula: 
»Konj  do  konja,  junak  do  junaka, 
»Bojna  koplja  kao  čarna  gora, 
»Sve  barjaci  kao  i  oblaci, 
»A  čadori  kao  i  snjegovi; 
»Da  iz  neba  plaha  kiša  padne, 
»Nigđe  ne  bi  na  zemljicu  pala, 
»Već  na  dobre  konje  i  junake. 
»Murat  pao  na  Mazgit  polje, 
»Uhvatio  i  Lab  i  Sitnicu.«* 

Još  ga  pita  Miloš  Obiliču: 
»Ja  Ivane,  mio  pobratime, 
De  je  čador  silnog  car-Murata? 
»Bi  1'  se  moglo  caru  prodrijeti, 
»Zaklati  ga  sred  turske  ordije 
»Pa  mu  stati  nogom  pod  gr oce  ?« 

AF  govori  Kosančić  Ivane: 
»Da  lud  ti  si,  mio  pobratime! 
»Đe  je  čador  silnog  car-Murata, 
»Usred  turskog  silna  taobora, 
»Da  ti  imaš  krila  sokolova, 
»Pak  da  padneš  iz  neba  vedroga, 
»Perje  mesa  ne  bi  iznijelo.« 

Tada  Miloš  zaklinje  Ivana: 
»O  Ivane,  da  moj  mili  brate, 


»Nerođeni,  Kao  i  rođeni, 
»Nemoj  tako  knezu   kazivati, 
»Jer  ee  nam  se  kneže  zabrinuti. 
»I  sva  će  se  vojska  poplašiti, 
»Već  ovako  našem  knezu  kaži: 
»Ima  dosta  vojske  u  Turaka, 
»Al'  s'  možemo  s  njima  udariti, 
»I  lasno  ih  pridobit'  možemo; 
»Jere  nije  vojska  od  mejdana, 
»Već  sve  stare  hodže  i  hadžije, 
»Zanatlije  i  mlade  ćardžije,* 
»Koji  boja  ni  videli  nisu, 
»Istom  pošli  da  se  hljebom  hrane, 
»A  i  što  je  vojske  u  Turaka, 
»Vojska  im  se  jeste  poboljela 
»Od  bolesti  teške  srdobolje, 
»A  dobri  se  konji  poboljeli, 
»Od  bolesti  konjske  sakagije!« 


3Bt_  *«SEi£!^ 

VIII. 


MILOŠ  OBILIĆ  OPADNUT  DA  HOĆE  DA  IZDA  SRBE 

NA   KOSOVU. 


Slavu*  slavi  srpski  knez  Lazare 

U  taboru  na  polju  Kosovu, 

Svu  gospodu  za  sofru  sjedao, 

Svu  gospodu  i  gospodičiće: 

S  desne  strane  starog  Jug-Bogdana 

I  do  njega  devet  Jugovića; 

A  s  lijeve  Vuka  Brankoviea. 

I  ostalu  svu  gospodu  redom; 

U  zastavu  vojvodu  Miloša, 

I  do  njega  dv'je  srpske  vojvode: 

Jedno  mi  je  Kosančić  Ivane, 

A  drugo  je  Toplica  Milane. 

Car  uzima  zlatan  pehar  vina, 
Pa  govori  svoj  gospodi  srpskoj: 
»Kome  ć'  ovu  čašu  nazdraviti? 

»Ako  ću  je  napit'  po  starještvu, 

»Napiću  je  starom  Jug-Bogdanu; 
»Ako  ću  je  napit'  po  gospodstvu, 
»Napiću  je  Vuku  Brankoviću; 
»Ako  ću  je  napit'  po  milosti, 
sNapiću  je  mojim  devet  sura, 
»Devet  sura,  devet  Jugovića; 
»Ako  ću  je  napit'  po  ljepoti, 
»Napiću  je  KosanČić  Ivanu; 
»Ako  ću  je  napit'  po  visini, 
»Napiću  je  Toplici  Milanu; 
»Ako  ću  je  napit'  po  junaštvu, 
»Napiću  je  vojvodi  Milošu. 

»Ta  nikom  je  drugom  napit'  neću, 
»Već  u  zdravlie  Miloš-Obilića: 
»Zdrav  Milošu,  vjero  i  nevjero! 
»Prva  vjero,  potonja  nevjero! 
»Sjutra  ćeš  me  izdat'  na  Kosovu, 
»I  odbjeći  turskom  car-Muratu; 
»Zdrav  mi  budi  i  zdravicu  popij; 
»Vino  popij,  a  na  čast  ti  pehar!« 

Skoči  Miloš  na  noge  lagane, 
Pak  se  klanja  do  zemljice  crne: 
»rivala  tebe,  slavni  knez-Lazare, 
»Hvala  tebe  na  tvojoj  zdravici, 
»Na  zdravici  i  na  daru  tvome. 
»Al'  nehvala  na  takoj  besjedi! 
»Jer,  tako  me  vjera  ne  ubila! 
»Ja  nevjera  nikad  bio  nisam, 
»Nit'  sam  bio.  niti  ću  kad  biti, 
»Nego  sjutra  mislim  u  Kosovu 

»Za  hrišćansku  vjeru  poginuti; 
»Nevjera  ti  sjedi  uz  koljeno, 
»Izpod  skuta  pije  hladno  vino! 

»A  prokleti  Vuče  Brankovičui 
»Sjutra  jeste  lijep  Vidov  Danak*, 
»Viđećemo  u  polju  Kosovu, 
»Ko  je  vjera,  ko  li  nevjera. 
»A  tako  mi  Boga  velikoga! 
»Ja  ću  otić'  sjutra  u  Kosovo, 
»I  zaklaću  turskoga  car-Murata, 
»I  staću  mu  nogom  pod  groce; 
»Ako  li  mi  Bog  i  sr^ća  dade, 
»Te  se  zdravo  u  Kruševac  vratim, 
»Uhvatiću  Vuka  Brankovića, 
»Vezaću  ga  uz  to  bojno  koplje. 
»Kao  žena  kuđelj'  uz  preslicu, 
»Nosiću  ga  u  polje  Kosovo.« 

Pa  on  skoči  na  noge  lagane, 
Za  Milošem  oba  pobratima, 
Dom'koše  se  vrata  na  čadoru, 
OtiđoŠe  u  polje  Kosovo. 

IX. 


KOSOVSKI   BOJ. 


Kad  u  jutru  danak  osvanuo, 
Čudna  graja  u  polju  Kosovu, 
Obadve  se  naređuju  vojske, 
S  obe  strane  zaleću  vitezi; 
Na  Kosovo  udariše  Turci. 

Mače  vojsku  Bogdan  Juže  stari, 
S  devet  sina  devet  Jugovića, 
Kako  devet  sivih  sokolova, 
U  svakog  je  devet  hiljad'  vojske, 
A  u  Juga  dvanaest  hiljada, 
Pa  se  biše  i  sekoše  s  Turci, 
Sedam  paša  biše  i  ubiše. 
Kad  osmoga  biti  započeše, 
Al'  pogibe  Bogdan  Juže  stari 
I  izgibe  devet  Jugovića, 
Kako  devet  sivih  sokolova, 
I  njihova  sva  izgibe  vojska. 

Makoš'  vojsku  tri  Mrnjavčevića* 
Ban  Uglješa  i  vojvoda  Gojko 
I  sa  njima  Vukašine  kralje, 
U  svakoga  triest  hiljad'  vojske, 
Pa  se  biše  i  sekoše  s  Turci: 
Osam  paša  biše  i  ubiše, 
Devetoga  biti  započeše, 
Pogiboše  dva  Mrnjavčevića, 
Ban  Uglješa  i  vojvoda  Gojko, 
Vukašin  je  grdnih  rana  dop'o, 
Njega  Turci  s  konjma  pregaziše 
I  njihova  sva  izgibe  vojska. 

Mače  vojsku  Strahiniću  bane* 
U  bana  je  mnoga  silna  vojska, 
Mnoga  vojska  šezdeset  hiljada, 
Te  se  biše  i  sekoše  s  Turci: 
Devet  paša  biše  i  ubiše, 
Desetoga  biti  započeše, 
Al'  pogibe  Strahiniću  bane, 
I  njegova  sva  izgibe  vojska. 

Mače  vojsku  srpski  knez  Lazare, 
U  Laže  je  silni  Srbalj  bio, 
Sedamdeset  i  sedam  hiljada, 
Pa  razgone  po  Kosovu  Turke, 
Ne  dadu  se  ni  gledati  Turkom, 
Da  kamo  li  bojak  biti  s  Turci; 
Tad  bi  Lazo  nadvladao  Turke. 

No  gde  sreća,  tu  je  i  nesreća, 
Bog  ubio  Vuka  Brankovića, 
On  izdade  tasta  na  Kosovu 


c  h 


I  odvede  dvanaest  hiljada, 
Braćo  moja,  ljutog  oklopnika. 
Proklet  bio  i  ko  ga  rodio. 
Prokleto  mu  pleme  i  koleno! 

Tada  Lazu  nadvladaše  Turci 
I  pogibe  srpski  knez  Lazare, 
I  njegova  sva  izgibe  vojska, 
Sedamdeset  i  sedam  hiljada! 
Sve  je  sveto  i  čestito  bilo, 
I  milome  Bogu  pristupačno. 


-i-# 

VASOJEVIĆ   STEVO 


Vino  pije  Vasojević  Stevo 
U  nekaku  gradu  Vasojici 
U  svom  krasnom  dvoru  gospodskome. 
Vino  služi  Vaistina  sluga. 
Kad  se  hladna  podnapiše  vina, 
Al'  besjedi  Vasojević  Stevo : 
»Vaistino,  moje  čedo  drago, 
»Ja  ću  leći  sanak  boraviti, 
»Ti  večeraj,  pa  se  napij  vina, 
»Pa  pošetaj  pred  gospodskog  dvora, 
»Je  li  jasan  mesec  na  zahodu, 
»Pa  pogledaj  čistom  vedrom  nebu, 
»Je  1'  danica  na  istoku  zvezda, 
»Je  li  nama  putovati  vreme 
»Na  ročište  čestitome  knezu, 
»Na  Kosovo  lepo  polje  ravno, 
»Jer  znadeš  li,  moje  čedo  drago 

»Kad  smo  ono  na  zaklct\  i  bili, 
»Kako  nas  je  zaklinjao  kneže, 

»Zaklinjao,    proklinjao   ljuto: 
»Ko  je  Srbin  i  srpskoga  roda 
»I  od  srpske  krvi  i  kolena, 
»A  ne  doš'o  na  boi  na  Koso* 
»Ne  imao  od  srca  poroda, 
»Ni  muškoga  ni  devojačkoga! 
»Od  ruke  mu  ništa  ne  rodilo, 
»Rujno  vino  ni  šenica  bela! 
»Rđom  kap'o,  dok  mu  je  kolena!« 

Leže  Steva  u  meke  dušeke, 
Povečera  Vaistina  sluga, 
Povečera  i  napi  se  vina, 
Pa  išeta  pred  gospodskog  dvora, 
I  pogleda  čistom  vedrom  nebu: 
Jeste  jasan  mesec  na  zahodu, 
Jest  danica  na  istoku  zvezda, 
Jeste  njima  putovati  vreme 
Na  Kosovo,  lepo  polje  ravno 
Na  ročište  čestitome  knezu. 
Pa  se  šeće  konima  u  ahart, 
Pa  izvede  dva  konja  viteza, 
Osedia  ih  i  opravi  lepo, 
Jednog  sebi,  drugog  gospodaru, 
Pa  se  šeće  u  gospodske  dvore, 
I  iznese  krstat  svilen  barjak 
Na  kome  je  dvanaest  krstova, 
Svih  dvanaest  od  čistoga  zlata, 
I  ikona  svetoga  Jovana, 
Krsno  ime  Vasojević  Steve, 
Prisloni  ga  uz  gospodskog  dvora, 

Pa  se  šeće  gore  na  čardake, 
Da  probudi  gospodara  svoga. 

Kad  je  bio  čardaku  na  vratih 
Kob  ga  kobi  Stevanova  ljuba: 
»Bogom  brate,  Vaistino  slugo, 
»Višnjim  Bogom  i  svetim  Jovanom, 
»Do  sad  si  mi  verna  sluga  bio, 
»Od  jako  si  Bogom  pobratime, 
»Nemoj  budit'  gospodara  moga, 
»Jer  sam,  jadna,  zao  sanak  vid'la, 
»Ode  poleti  jato  golubova, 
>>I  pred  njima  dva  sokola  siva, 
»Ispred   našeg   dvora   gospodskoga, 
»Odleteše  na  Kosovo  ravno, 
»I  padoše  med'  Muratov  tabor, 
»Ode  padoše,  već  se  ne  digoše; 
»To  je,  braćot,  vaše  znamenije, 
»Bojati  se  da  ne  izginete.« 
Al'  besedi  Vaistina  sluga: 
»Draga  sestro,  Stevanova  ljubo, 
»Neću,  seko,  nevere  činiti 
»Gospodaru  i  mome  i  tvome. 
»Jer  ti  nisi  na  zakletvi  bila 
»Kako  nas  je  zaklinjao  kneže, 
»Zaklinjao,  proklinjao  ljuto: 
»Ko  je  Srbin  i  srpskoga  roda, 
»I  od  srpske  krvi  i  kolena, 
»A  ne  doš'o  na  boj  na  Kosovo, 
»Od  ruke  mu  ništa  ne  rodilo, 
»Rujno  vino,  ni  šenica  bela, 
»Ne  imao  poljskog  berićeta, 
»Ni  u  domu  od  srca  poroda, 
«Rdom  kap'o  dok  mu  je  kolena! 


60 


»Pa  ja  ne  smem  nevere  činiti 

»Gospodaru  i  mome  i  tvome.« 
Već  ušeta  u  čardake  gornje, 
Pa  probudi  gospodara  svoga: 
»Ustanite,  dragi  gospodaru, 
»Jeste  nama  putovati  vreme!« 

Usta  Steva  na  noge  junačke, 
I  umiva  svoje  lice  belo, 
I  oblači  gospodsko  odelo, 
Pa  pripasa  sablju  okovanu, 
Pa  uzima  kondir  vina  rujna, 
Te  napija  krasnu  slavu  božju, 
Srećna  puta  i  krsia  časnoj*  a 
U  svom  dvoru  za  stolom  svojijem 
—  Vojvodi  je  to  i  pre  i  posle,  — 
Pa  išeta  pred  gospodske  dvore, 
Usedoše  dva  konja  viteza, 
Razaviše  krstate  barjake, 
Udariše  bubnji  i  svirale, 
Digoše  se  Bogom  putovati. 

Bela  ih  je  zora  zabelila 
Na  Kosovu,  krasnom  polju  ravnom, 
Susrete  ih  Kosovka  devojka, 
U  ruku  joj  dva  kondira  zlatna, 
Oba  zlatna,  al'  obadva  prazna, 
Pod  pazuhom  klobuk  svile  bele, 
Za  klobukom  bela  kita  perja, 
U  dnu  perje  srebrom  zaliveno, 
A  po  sredi  zlatom  prepleteno 
I  po  vrhu  biserom  kićeno. 
Al'  besedi  Vašoj ević  Stevo: 
»Božja  pomoć,  moja  seko  draga, 
»Gde  si,  dušo,  na  ograšju  bila? 

»Otkuda  ti  klobuk  svile  bele? 
»Daj  mi,  seko,  klobuk  svile  bele, 
»Da  ga  poznam,  koga  je  vojvode, 
»A  tako  mi  srećna  puta  moga, 
»Nevere  ti  učiniti  neću!« 
Al'  besedi  Kosovka  devojka: 
»Zdravo  da  si,  kneževa  vojvodo, 
»Nisam  nigde  na  ograšju  bila, 
»Rano  me  je  probudila  majka, 
»Mi  ranimo,  te  vodu  grabimo, 
»Kad  ja  dođoh  na  vodu  Sitnicu, 
»Al'  Sitnica  mutna  i  povodna, 
»Nosi,  brate,  konje  i  junake, 
»Turske  kape  i  bijele  čalme, 
»Krasne  srpske  bijele  klobuke, 
»Ovaj  klobuk  blizu  kraja  bese, 
»Ja  zagazih  u  vodu  Sitnicu, 
»I  uhvatih  klobuk  svile  bele, 
»Brata  imam  od  mene  mlađega, 
»Nosim  klobuk  bratu  rođenome, 
»Ja  sam  mlada,  milo  mi  je  perje!« 
Klobuk  dade  kneževoj  vojvodi. 


Čim  ga  vide  Vašoj ević  Stevo, 
Čim  ga  vide,  tim  ga  i  poznade, 
Prosu  suze  niz  gospodsko  lice 
Klobuk  dade  Kosovci  devojci, 
Pa  se  maši  u  džepove  rukom, 
Te  joj  dade  tri  dukata  žuta: 
»Naj  ti,  seko,  Kosovko  devojko, 
»A  ja  idem  u  boj  na  Kosovo 
»U  presveto  ime  Isusovo. 
»Ako  Bog  da  te  se  natrag  vratim, 

»Lepšim  ću  te  darivati  darom; 
»Ako  1\  scko,  ja  pogiboh  amo, 
»Pomeni  me  po  peškešu  mome.« 

Udariše  konje  mamuzama 
Pa  pođoše  malo  u  napredak, 
Susretoše  brzog  konjanika, 
Na  dogatu  konju  od  megdana, 
Sablju  nosi  u  lijevoj  ruci, 
Koplje  bojno  pod  desnim  kolenom, 
Desna  mu  je  odsečena  ruka, 
Sav  mu  dogo  u  krv  ogreznuo. 
Njemu  Stevo  Božju  \>  nazva: 

»Božja  pomoć  brzi  konjaniče, 
»Ja  Boga  ti,  neznan  dobar  junak, 
»Otkud  li  si,  od  koga  li  grada 
»Kako  li  se  zoveš  prezimenom?« 

Njemu  junak  pod  istinu  kaže: 
»Ja  sam,  brate,  rođen  od  Budimlja, 
»Na  ime  sam  Orloviću  Pavle, 
»Nosio  sam  krstaša  barjaka, 
»Oko  njega  izgubio  ruku, 
»Osta  barjak  s  rukom  u  Kosovu!« 

Pa  ga  pita  Vasojević  Stevo: 
»Ja  Boga  ti,  Orloviću  Pavle, 
»Kad  si,  brate,  bio  na  razboju, 
»Je  li  nama  u  životu  Lazo? 
»Je  li  Lazo  u  boj  udarao? 
»Jesu  li  nam  na  skupu  vojvode? 
»Jesu  1'  zdravo  i  mirno  vojvode?« 

Besedi  mu  Orloviću  Pavle: 
»Jeste  triput  u  boj  udarao. 

»Kad  se  rodi  na  istoku  sunce, 
»Onda  j'  Lazo  najpre  udario; 
»S  desne  strane  Lazo  naređuje, 
»Naređuje  starca  Jug-Bogdana, 
»Njemu  daje  devet  Jugovića, 
»I  još,  brate,  Banović  Strahinju, 
»S  njima  šalje  nekoliko  vojske, 
»A  s  lijeve  starca  Stojadina 
»Iz  Arilja  od  Male  Morave, 
»Sa  njim  šalje  dijete  Lauša 
»Na  labudu,  konju  bijelome, 
»I  s  njim  prati  nekoliko  vojske. 
»A  ostali  bani  i  knezovi, 
»I  vojvode  koje  su  pod  vlasti, 
»Svi  odoše  za  njim  po  sredini. 
»On  udari  po  sredini  vojske 
»Na  Mu  rata  cara  prokletoga, 
»Silu  radi  i  razgoni  vojsku 
»Sve  tražeći  careva  čađora, 
»Al  čadora  naći  ne  mogaše, 
»Miloš  jeste  prije  udario, 
»U  ljutini  su  dva  pobratima, 
»Jere  ga  je  care  prekorio, 
»Prekorio,  rieverom  nazvao, 
»Carev  čador  Miloš  oborio, 
»Pod  čadorom  cara  rasporio, 
»Silu  tursku,  mnogo  umalio. 
»Tu  se  mnogo  biše  i  terase, 
»Mnoge  turske  sile  potiskoše, 
»Potiskoše  i  upoloviše, 
»Ni  ko  gine,  ni  ko  rane  dobi, 
»Srećno  bilo,  i  bolje  bi  bilo, 
»AF  izdade  Vuče  Brankoviću, 

>0d  Goleša,  od  puste  planine, 
»Svi  sa  njime  carski  oklopnici 
»I  još  mnoga  ubojita  voj^a. 
»Kada  care  na  čador  udari, 
»Da  naklopi  s  leđa  Turkom  Vuče, 
»Vuk  izdade,  udariti  nehte! 
»Ljuto  kune  slavni  knez  Lazare, 
»Ljuto  kune  Vuka  Brankovića, 
»I  nekakva  Vasojević-Stevu, 
»Od  Sjenice,  od  sela  Dubnice 
»Od  nekakva  grada  Vasojice: 
»Kj  davori,  Vasojević-Stevo, 
»Za  rukom  ti  žito  ne  rodilo, 
»U  polju  ti  stado  ne  blejalo, 
»U  dvoru  ti  čedo  ne  plakalo, 
»Kad  izdade  u  Kosovu  Laza.« 

Kad  to  začu  Vasojević  Stevo, 
Udari  se  po  kolenu  rukom, 
Cisti  skerle*  na  kolenu  puče, 
Zlatna  kopča  na  desnom  rukavu : 
»Teško  meni  i  do  Boga  moga, 
»Na  meni  je  ostanula  kletva 
;.Od  mojega  čestil  v>a  kieza!« 

Udariše  konje  mamuzama, 
Pa   Sitnicu  vodu   prebr odiše, 
Udariše  u  carevi  tabor. 
Kako  dođe  Vasojević  Stevo, 
Tri  je  paše  bio  i  ubio, 
Kad  započe  biti  četvrtoga, 
Tu  pogibe  Vasojević  Stevo, 
I  sa  njime  Vaistina  sluga 
I  vojske  im  dvanaest  hiljada. 

XI 


GLASI  O  BOJU  NA  KOSOVU. 


Pošetala  carica  Milica 
Ispod  grada  bijela  Kruševca, 
S  njome  šeću  dvije  mile  kćeri: 
Vukosava  i  lijepa  Mara*. 
K  njima  jezdi  Vladeta  vojvoda 
Na  doratu  na  konju  dobrome; 
Vladeta  je  konja  oznojio 
I  u  b'jelu  penu  obukao. 

Pita  njega  carica  Milica: 
»Oj  Boga  ti,  kneževa  vojvodo! 
»Što  si  tako  konja  oznojio? 
»Ne  ideš  li  sa  polja  Kosova? 
»Ne  vide  li  čestitoga  kneza, 
»Gospodara  i  moga  i  tvoga?« 

AI'  besjedi  Vladeta  vojvoda: 
»Oj  Boga  mi,  carice  Milice! 
»Ta  ja  idem  sa  polja  Kosova, 
»Al'  ne  videh  čestitoga  kneza, 
»Već  ja  videh  kneževa  zelenka, 
»Ceraju  ga  po  Kosovu  Turci, 
»A  knez  misim  da  ie  poginuo.« 

Kad  to  začu  carica  Milica, 
Proli  suze  niz  bijelo  lice, 
Pa  još  pita  Vladetu  vojvodu: 
»Još  mi  kaži,  kneževa  vojvodo! 
»Kad  si  bio  na  Kosovu  ravnu, 
»Ne  vide  li  devet  Jugovića 
»I  desetog  starog  Jug  Bogdana. 

Al'  besjedi  Vladeta  vojvoda: 
»Ta  ja  prodoh  kroz  Kosovo  ravno, 
»I  ja  videh  devet  Jugovića 
»I  desetog  starog  Jug-Bogdana: 
»Oni  bjehu  u  pola  Kosova, 
»Krvave  im  ruke  do  ramena 
»I  zeleni  maci  do  balčaka; 
»Ali  su  im  malaksale  ruke, 
»Sijekući  po  Kosovu  Turke.« 

Još  mu  reče  carica  Milica: 
»Stan'  počekaj,  kneževa  vojvodo! 
»Ne  vide  li  još  dva  zeta  moja: 
»Brankovića,  Miloš  Obilića?« 

Al'  besjedi  Vladeta  vojvoda: 
>Ta  ja  prodoh  kroz  Kosovo  ravno, 

»I  ja  viđeh  Miloš  Obilića: 
»On  stajaše  u  polju  Kosovu, 
»Na  bojno  se  koplje  naslonio, 
»Bojno  mu  se  koplje  prelomilo, 
»Oko  njega  Turci  navališe, 
»Do  sad  mislim,  da  je  poginuo; 
»AF  ne  videh  Vuka  Brankovića, 
»Ne  viđeh  ga,  ne  vid'lo  ga  sunce! 
»On  izdade  čestitoga  kneza, 
»Gospodara  i  moga  i  tvoga.« 

Istom  oni  tako  besjeđahu, 
Al'  eto  ti  sluge  Milutina, 
Nosi  desnu  u  lijevoj  ruku 
Na  njemu  je  rana  sedamnaest, 
Vas  mu  konjic  u  krv  ogreznuo. 
Veli  njemu  gospoda  Milica: 
»Što  je  bolan,  slugo  Milutine? 
»Zar  izdade  cara  na  Kosovu?« 

Al'  govori  sluga  Milutine: 
»Skin'  me,  gospo,  sa  konja  viteza, 
»Umij  mene  studenom  vodicom, 
»I  zalij  me  crvenijem  vinom; 
»Teške  su  me  rane  osvojile.« 

Skide  njega  gospoda  Milica, 
I  umi  ga  studenom  vodicol, 
I  zali  ga  crvenijem  vinom. 

Kad  se  sluga  malo  povratio, 
Pita  njega  gospođa  Milica: 
»Što  bi,  slugo,  u  polju  Kosovu? 
»De  pogibe  slavni  kneže  Lazo? 
»De  pogibe  stari  Jug  Bogdane? 

»Đe  pogibe  devet  Jugovića? 
»De  pogibe  Miloš  vojevoda? 
»De  pogibe  Banović  Strahinia? 
»šta  učini  Vuče  Branoviću?« 
Tada  sluga  poče  kazivati: 
»Svi  ostaše,  gospo,  u  Kosovu. 
»De  pogibe  slavni  knez  Lazare. 
»Tu  su  mnoga  koplja  izlomljena, 
»Izlomljena  i  turska  i  srpska, 
»Ali  više  srpska,  nego  turska, 
»Braneć',  gospo,  svoga  gospodara, 
»Gospodara,  slavnog  knez-Lazara. 
»A  Jug  ti  je,  gospo,  poginuo, 
»U  početku,  u  boju  prvome. 
»Pogibe  ti  osam  Jugovića, 
»Đe  brat  brata  izdati  ne  šćede, 
»Dokle  gode  jedan  tecijaše; 
»Još  ostade  Boško  Jugoviću, 

»Krstaš  mu  se  po  Kosovu  vija, 
»Još  razgoni  Turke  na  buljuke,* 
»Kao  soko  tiče  golubove; 
»Do  sad  mislim  da  je  poginuo. 
»De  ogreznu  krvca  do  koljena, 
»Tu  pogibe  Banović  Strahinja. 
»Miloš  ti  je,  gospo,  poginuo 
»Kod  Sitnice  kod  vode  studene, 
»Deno  mnogi  Turci  izginuli. 
»Miloš  zgubi  turskog  car-Murata 
»I  Turaka  dvanaest  hiljada; 
»Bog  da  prosti,  ko  ga  je  rodio! 
»On  ostavi  spomen  rodu  srpskom, 
»Da  se  priča  i  pripovijeda 
»Dok  je  ljudi  i  dok  je  Kosova. 


69 


»A  ne  pitaj  za  prokletog  Vuka 
»Grobnica  mu  kosti  izmetala! 
»On  je  srpsku  slavu  ugasio, 
»On  izdade  cara  na  Kosovu!« 

XII 


KOSOVKA  DJEVOJKA. 


Uranila  Kosovka  devojka, 
Uranila  rano  u  nedelju, 
U  nedelju  prije  jarka  sunca. 
Zasukala  bijele  rukave, 
Zasukala  do  belih  lakata. 
Na  plećima  nosi  hlcba  bela, 
U  rukama  dva  kondira  zlatna 
U  jednome  hlađane  vodice, 
U  drugome  rumenoga  vina; 
Ona  ide  na  Kosovo  ravno, 
Pa  se  šeće  po  razboju  mlada, 
Po  razboju  čestitoga  kneza, 
Te  prevrće  po  krvi  junake; 
Kog  junaka  u  životu  nađe, 
Umiva  ga  hlađanom  vodicom, 
Pričešćuje  vinom  crvenijem 
I  zalaže  hlebom  bijelijem. 

Namera  je  namerila  bila 
Na  junaka  Orlovića  Pavla, 
Na  kneževa  mlada  barjaktara, 
I  njega  je  našla  u  životu, 
Desna  mu  je  ruka  osečena 
I  lijeva  noga  do  kolena, 
Vita  su  mu  rebra  izlomljena, 
Vide  mu  se  džigerice  bele; 
Izmiče  ga  iz  te  mnoge  krvce, 
Umiva  ga  hlađanom  vodicom, 
Pričešćuje  vinom  crvenijem 
I  zalaže  hlebom  bijelijem. 

Kad  junaku  srce  zaigralo, 
Progovara  Orloviću  Pavle: 
»Sestro  draga,  Kosovko  devojko! 
»Koja  ti  je  golema  nevolja, 
»Te  prevrćeš  po  krvi  junake? 
»Koga  tražiš  po  razboju  mlada? 
»Ili  brata  ili  bratučeda? 
»Al'  po  grehu  stara  roditelja?« 

.4 

Progovori  Kosovka  devojka: 
»Dragi  brate,  delijo  neznana! 
»Ja  od  roda  nikoga  ne  tražim: 
»Niti  brata,  niti  bratučeda, 
»Ni  po  grehu  stara  roditelja. 

»Mož'  li  znati,  delijo  neznana, 
»Kad  knez  Laza  pričešćiva  vojsku, 
»Kod  prekrasne  Samodreže  crkve. 
»Tri  nedelje  trideset  kaluđera? 
»Sva  se  srpska  pričestila  vojska, 
»Najposlije  tri  vojvode  bojne* 
»Jedno  jeste  Milošu  vojvoda, 


»A  drugo  je  Kosančić  Ivane, 
»A  treće  je  Toplica  Milanu, 
»Tri  viteza  bolji  od  boljega, 
»Onakijeh  na  svijetu  nema, 
»Sablje  im  se  po  kaldrmi  vuku, 
»Na  glavama  svileni  kalpaci, 
»Po  kalpacih  okovano  perje, 
»Na  junacih  kolaste  azdije. 
»Oko  vrata  svilene  marame, 
»Na  rukama  burme  pozlaćene. 
»Kada  prođe  Miloš  Obiliću, 
»Pokloni  mi  kolastu  azdiju; 
»Kada  prođe  Kosančić  Ivane, 
»Pokloni  mu  burmu  pozlaćenu; 
»Kada  prođe  Toplica  Milane, 
»Pokloni  mi  koprenu  od  zlata, 
»Zaruči  me  za  vijernu  ljubu. 
»Njih  ja  danas  po  razboju  tražim. « 

Al"  besedi  Orloviću  Pavle: 
»Sestro  draga,  Kosovko  devojko! 
»Vidiš,  dušo,  ona  koplja  bojna, 
»Ponajviša  a  i  ponajgušća, 
»Onde  i'  pala  krvca  od  junaka, 
»Ta  dobrome  konju  do  stremena, 
»Do  stremena  i  do  uzenđije, 
»A  junaku  do  svilena  pasa, 
»Onde  su  ti  sva  tri  poginula, 
»Već  ti  idi  dvoru  bjelome, 
»Ne  krvavi  skuta  i  rukava.« 

Kad  devojka  saslušala  reci, 
Proli  suze  niz  bijelo  lice. 

Ona  ide  svom  bijelu  dvoru 
Kukajući  iz  bijela  grla: 
»Jao  jadna!  Hude  ti  sam  sreće! 
»Da  se  jadna,  za  zelen  bor  hvatim, 
»I  on  bi  se  zelen  osušio.« 


^£^*~ 

XIII 


SMRT  MAJKE  JUGOVIĆA. 

Boga  moli  Jugovića  majka, 
Da  joj  Bog  da  oči  sokolove 
I  bijela  krila  labudova, 
Da  odleti  na  Kosovo  ravno, 
I  da  vidi  devet  Jugovića 
I  desetog  star-Jug  Bogdana 

Što  molila  Boga,  domolila; 
Bog  joj  dao  oči  sokolove 
I  bijela  krila  labudova. 

Ona  leti  na  Kosovo  ravno, 
Mrtvih  nade  devet  Jugovića 
I  desetog  star-  Juga  Bogdana 
I  više  njih  devet  bojnih  koplja, 
Na  kopljima  devet  sokolova. 
Oko  koplja  devet  dobrih  konja 
A  pored  njih  devet  ljutih  lava. 

Tad  zavrišta  devet  dobrih  konja 
1  zalaja  devet  ljutih  lava, 
A  zaklikta  devet  sokolova. 
I  tu  majka  tvrda  srca  bila, 
Da  od  srca  suze  ne  pustila, 
Već  uzima  devet  dobrih  konja, 
I  uzima  devet  ljutih  lava, 
I  uzima  devet  sokolova, 
Pak  se  vrati  dvoru  bijelome. 

Daleko  je  snahe  ugledale, 
Malo  bliže  pred  nju  išetale. 
Zakukalo  devet  udovica, 
Zaplakalo  devet  sirotica, 
Zavrištalo  devet  dobrih  konja, 
Zalajalo  devet  ljutih  lava, 
Zakliktalo  devet  sokolova. 
I  tu  majka  tvrda  srca  bila, 
Da  od  srca  suze  ne  pustila. 

Kad  je  bilo  noći  u  po  noći, 
AP  zavrišta  Damjanov  zelenko. 
Pita  majka  Damjanove  ljube : 
»Snaho  moja,  ljubo  Damjanova, 
»Što  nam  vrišti  Damjanov  zelenko? 
»AlVje  gladan  šenice  bjelice, 
»Ali  žedan  vode  sa  Zvečana?« 
Progovara  ljuba  Damjanova: 
»Svekrvlce,  majko  Damjanova, 
»Nit'  je  gladan  pšenice  bjelice, 
»Niti  žedan  vođe,  sa  Zvećana,/ 
»Već  je  njega  Damjah  naučio 
'♦Do  po  noći  sitnu  zob  zobati, 

»Od  po  noći  na  drum  putovati; 
»Pak  on  žali  svoga  gospodara 
»Što  ga  nije  na  sebi  donio!« 
I  tu  majka  tvrda  srca  bila, 
Da  od  srca  suze  ne  pustila. 


Kad  u  jutro  danak  osvanuo, 
Ali  lete  dva  vrana  gavrana, 
Krvava  im  krila  do  ramena, 
Na  kljunove  b'jela  pjena  trgla; 
Oni  nose  ruku  od  junaka, 
I  na  ruci  burma  pozlaćena, 
Bacaju  je  u  krioce  maici. 

Uze  ruku  Jugovića  majka 
Okretala,  prevrtala  s  njome, 
Pa  dozivlje  ljubu  Damjanovu: 
»Snaho  moja,  ljubo  Damjanova, 
»Bir  poznala,  čija  j'  ovo  ruka?« 
Progovara  ljuba  Damjanova: 
»Svekrvice,  majko  Damjanova, 
»Ovo  j'  ruka  našega  Damjana, 
»Jera  burmu  ja  poznajem,  majko, 

»Burma  sa  mnom  na  vjenčanju  bila!, 

Uze  majka  ruku  Damjanovu, 
Okretala,  prevrtala  s  njome, 
Pak  je  ruci  tiho  besjedila: 
»Moja  ruko,  zelena  jabuko, 
»Gdje  si  rasla,  gdje  1'  si  ustrgnuta! 
»A  rasla  si  na  kriocu  mome, 

»Ustrgnuta  na  Kosovu  ravnu !« 
Al'  tu  majka  odoljet'  ne  mogla, 
Prepuče  joj  srce  od  žalosti 
Za  svojijeh  devet  Jugovića 
I  desetim  star-Jugom  Bogdanom 
To  izusti,  a  dušu  ispusti. 


K 


osovo 

XIV 


POSVEĆENJE  KNEZA  LAZARA. 


Kad  Lazaru  odsekoše  glavu 
Na  ubavu  na  polju  Kosovu, 
Od  Srbija  se  niko  ne  desio, 
Već  se  desi  jedno  Ture  mlado, 
Jeste  Ture,  al'  je  od  robinje. 
Rodila  ga  Srpkinja  robinja, 
Pa  besedi  tursko  momče  mlado: 
»Ao  Turci,  moja  braćo  draga! 
»Ovo  j'  glava  jednog  gospodara. 
»Grehota  je  od  Boga  jednoga, 
»Pa  je  kljuju  orli  i  gavrani, 
»Da  je  gaze  konji  i  junaci!« 
Uze  glavu  svetoga  Lazara, 
Zavi  u  skut  kolaste  azdije, 
Pa  je  nosi  do  vode  kladenca, 
Spusta  glavu  u  vodu  kladenac. 

Stajala  je  glava  u  kladencu 
Lepo  vreme  četrdeset  leta. 

A  ubavo*  na  Kosovu  telo, 
Ni  ga  jedu  orli  ni  gavrani, 
Ni  ga  gaze  konji  ni  junaci. 

Mili  Bože  na  svem  tebi  hvala! 
Podigle  se  kiridžije*  mlade 
Od  ubava  Skadra  na  Bojani, 
Oni  voze  Grke  i  Bugare, 
Oni  idu  Nišu  i  Vidinu, 
Na  Kosovu  konak  učinili. 
Večerale  kiridžije  mlade, 
Večerale,  pak  su  ožednile, 
Izmed'  sebe  venjer*  užegoše, 
Užegoše  venjer  jasnu  svecu, 
Oni  traže  vode  po  Kosovu. 
Namera  ih  namerila  bila, 
Namerila  na  vodu  kladenca, 
Jedan  veli  kiridžija  mladi: 
»Ev'  u  vodi  mjesečine  sjajne! 
Drugi  veli  kiridžija  mladi: 
»Nije,  braćo,  mesečina  sjajna!« 
Treći  muči,  ništa  ne  besedi. 
Okrenu  se  pravo  ka  istoku, 
Pa  pomenu  Boga  istinoga, 
Isfnog  Boga  i  svetog  Nikolu : 
»Pomuz'  Bože  i  oče  Nikola!« 
Pa  zagazi  u  vodu  kladenca, 
Te  izvadi  iz  kladenca  glavu 
Svetitelja  srpskoga  Lazara, 
Pa  je  meće  na  zelenu  travu, 
1  zahiti  vode  u  kondiru. 

Dok  se  žedni  vodom  ©brediše, 

Kad  su  crnoj  zemlji  pogledali, 
Ncsta  glave  sa  zelene  trave, 
Ode  glava  preko  polja  sama. 
Sveta  glava  do  svetoga  tela. 
Pripoji  se  kako  što  j'  i  bila. 


Kad  u  jutru  beo  dan  osvanu, 
Olas  dadoše   kiridžje  mlade, 
Glas  dadoše  starim  sveštenikom. 
I  tu  dođe  mnogo  sveštenika, 
)  n  stotine  ttarih  sveštenika, 
i  dvanaest  velikih  vladika, 
I  čerm  stara  patrijara: 
Prve  pećki,  drugo  carigradski, 
Vasiljenski  i  jeruspiimski; 
Oblačiše  velike  odežde, 
I  na  glave  kape  kamilavke, 
I  u  ruke  knjige  staroslavne,* 
Pa  čitaše  velike  molitve, 
I  držaše  velika  denija,* 
Za  tri  dana  i  tri  noći  tavne 
Ni  sedoše,  ni  se  odmoriše, 
Ni  legoše,  ni  sanka  imaše, 
Mole  sveca,  kud  će  sv?tnc  p  ći, 
Da  kojoj  će  Laza  zadužbini : 
U1  Opovu,  ili  Krušedolu, 
U'  će  Jasku:  ili  Bešenevoj, 
IV  Rakovcu,  ili  Šišatovcu, 
ir  će  Divši,  ili  Kuveždinu,* 
Da  ili  će  u  Maćedoniju.* 
Neće  svetac  zadužbini  tuđoj, 
Već  on  hoće  svojoj  zadužbini, 

A  u  svoju  krasnu  Ravanicu* 

Pod  visokom  pod  Kučaj-planinom, 

Što  je  Laza  sagradio  crkvu 

Za  života  joste  za  svojega, 

Sagradio  sebi  zadužbinu 

O  svom  hlebu  i  o  svome  blagu, 

A  bez  suzah  bez  sirotinjskijeh! 


OBJAŠNJENJA. 


*  Šanac  je  opkop,  ovdje  će»Šancu  šarenomu«  zna- 
čiti u  utvrđenoj  varoši  ili  gradu,  kao  što  se  Kruševac  s£m 
u  ovoj  istoj  pjesmi  na  drugom  mjestu  nazivlje  gradom. 

Sveti  Amosije  pada  na  dan  15.  lipnja  po  istočnom  ka- 
lendaru. Taj  dan  je  knez  Lazar  imao  svoje  krsno  ime  ili 
slavu;  radi  toga  se  služila  služba. 

U  Srba  je  stari  običaj  slaviti  slavu  ili  krsno  ime,  koje 
se  drži  kao  svečani  porodični  dan,  i  ostaje  kao  kućna  ili 
porodična  slava.  Na  svu  priliku  je  to  staro  slovensko  pro- 
slavljanje bogova  domaćih  ili  porodičnih.  Dokaz  je,  što 
se  danas  onaj  svetac,  koji  se  slavi,  smatra  za  porodičnoga 
patrona  i  mijenja  se,  ako  se  tko  u  nevolji  drugom  svetom 
zavjetuje  i  na  dobro  izađe,  te  misli  da  mu  je  t  i  j  e  m  po- 
moženo.  U  ovom  slučaju  se  slava  mijenja.  Neki  drže  da 
se  s  1  a  v  e  oni  dani  kad  je  koja  porodica  primila  hrišćan- 
srvo,  nu  to  je  teško  primiti.  Za  slavu  se  sprema  ž  i  t  o  pc 
starinskom  načinu.  To  se  žito  zove  po  mnogijem  krajevi- 
ma k  o  1  j  i  v  o.  Običaj  se  ovaj  i  danas  više  no  i  jedan 
sačuvao  medu  Srbima,  i  osobito  je  drag  i  poštovan.  Pro- 
slavljanje ovog  dana  znače  riječi  o  Lazaru:  Svu  gospodu 
zove  na  svetoga.« 

Knjiga  u  pjesmama  znači  koliko  pismo  'li  list. 

Sovra  ili  trpeza  je  sto  za  kojim  se  objeduje. 

»Taman  biše  vina  najvišega«  znači :  taman  biše  u  naj- 
višem piću.  Vino  po  metonimiji  stoji  mjesto  piće.  Dani- 
čića  Sintaksa,  49. 

Divan  je  savjet  ili  vijeće. 

Ćemer  je  turska  riječ  kao  i  divan.  Na  svu  priliku  zna- 
či  svod  a  i  vrstu  pojasa.  '1  o  će  i  ovdje  značiti. 

Perišani  su  nakiti  od  srebra,  koji  su  se  vješali  na 
glavu  ispod  vijenca,  što  se  na  glavu  metao.  U  nekoliko  se 
po  planinskim  mjestima  sačuvao  do  danas  i  nakit  i  ime 
mu.  Biogradski  muzej  narodni  ima  tijeh  perišana. 

Mjesta,  što  se  spominju,  svekolike  su  crkve  po  Staroj 
Srbji  i  okolini,  koje  se  i  danas  nalaze,  neka  cijela  a  neka 
razvaljena  od  Turaka. 

Resava  je  rijeka  u  Sr^  m  koja  st  nljeva  u  Moravu, 
s  desne  strane,  kod  varošice  Svilajenca. 

Platno  je  strana  zida. 

Visoki  Stevan  je  sin  kneza  Lazara,  koji  je  u  početku 
15.  vijeka  vladao  Srbijom  kao  despot. 

Pod  knjigama  carostavnim  razumijevaju  se  kao  ne- 
kakve proročke  knjige,  u  kojima  se  može  vidjeti  šta  ćo 
biti.  Drugda  se  zovu  i  starostavne. 

Đul  inače  dule,  turska  riječ,  znači  topovsku  kuglu. 

Hat  je  dobar  jahaći  konj. 

Rahat  je  sva  oprema  konjska. 

Balčak  je  držalje  od  sablje. 

Kada,  dimin.  kaduna,  znači  turska  gospoda. 

Alaj  je  četa  ili  odjeljenje  vojske. 

Jedek  je  paradni  konj. 

Samodreža  je  crkva  na  Kosovu. 

Kolasta  je  azdija  ogrtač  ili  toga. 

Burma  je  prost  prsten,  bez  kamena  ili  potpisa. 

Hesap  je  račun. 

Lab  i  Sitnica  su  rijeke  koje  teku  kroz  Kosovo. 

Ćardžije  su  trgovci. 

Šta  je  slava  vidi  pod  3. 

Vidov  dan  je  15.  lipnja.  S  tim  danom  je  svezano 
nešto  uspomena  od  starog  slovenskog  predhrišćanskog 
kalendara.  Ima  i  danas  običaj:  brati  u  oči  tog  dana  cvije- 
će, koje  je  tada  u  cvatu,  a  zove  se  vidovčica,  pokiseliti  ga 
u  oči  Vidova  dana  u  vodu,  pa  se  sjutra  onom  vodom 
umiti. 

Mrnjavčevići  sa  vlasteoska  porodica,  koju  je  Dušan 
podigao  u  red  vlastele.  Od  njih  je  kralj  Vukašin 
koji  se  dočepao  srpskog  prijestola  protiv  Dušanovog  sina 
Uroša. 

Vukosava  i  Mara  su  kćeri  Lazareve.  Vukosava  je 
bila  za  Milošem  a  Mara  za  Vukom  Brankovićem.  Tolike 
narodno  predanje,  nu  istorija  nije  na  čisto  sa  udajom  i  sa 
imenima  kćeri  Lazarevih.  Toliko  stoji  da  su  mu  Miloš  i 
Vuk  bili  zetovi. 

Buljuk  je  gomila. 

Ubav  je  lijep. 

Kiridžije  su  ljudi  koji  na  konjima  ili  na  kolima  prenose 
robu  iz  mjesta  u  mjesto. 

Venjer  je  svjetionik. 

Staroslavne.  Vidi  šta  je  rečeno  naprijed  za  knjige 
carostavne. 

Denije.  upravo  bdenije,  die  Vigilien,  riječ  crkvena. 

Kuveždin  i  sva  imena  pred  njim  imena  su  manastira 
srpskih  po  Fruškoj  Gori. 

Pod  Maćedonijom  razumijevaju  narodne  pjesme  često 
i  Staru  Srbiju.  To  je  otuda  što  eksaktnost  geografije  i 
hronologije  nikad  nije  tražiti  u  narodnim  pjesmama. 

Lazareva  zadužbina  Ravanica  i  danas  stoji  prilično 
cijela  u  Srbiji  u  Pomoravlju,  blizu  mjesta  Ćuprije,  u 
planini. 


-o- 


85 


PG  1464  .K6  1906  IMS 
Kosovo 


PONTfr'lCAU  iNsnitmi 
OM    MED1AEVAL   STUDIE6 

59     QUEEN'S     PARK 


sm 


